qundao/data-zh-poetry huggingface dataset:
谢随庵赵牧之墨竹
作者：释居简
朝代：宋

胸中千亩不愿馀，颖也戏剧资轩渠。湖州九原不可作，百年合浦今还珠。玄卿浓淡知权变，淋浪迅疾如驰电。为君击节赏此音，孝娥庙刻题黄绢。君胡不歌石鼎联，两手笑拍弥明肩。又不钓垂五十犗，六鳌一掣空重渊。幻成群玉参差立，露梢点滴鲛人泣。鹘落还从兔起时，一机才失嗟无及。我住双岩峰下寺，梦断池塘无一语。家山新绿报平安，万金堕眼宽西顾。葛陂头角犹完全，镜中观影俱茫然。坐令野人破屋壁，万里风烟生咫尺。
谢高秘书雪蕈
作者：释居简
朝代：宋
体裁：七言绝句

瘦云臞雪漱霜漪，烟火无功合茹芝。囊锦若编群玉府，树鸡吟续晚唐诗。
贫乐堂
作者：释居简
朝代：宋
体裁：七言绝句

瓦盂脱粟自成歌，直与箪瓢不较多。弗恨道人贫似我，却嫌所乐弗如它。
贫女观音
作者：释居简
朝代：宋
体裁：七言绝句

雪藕铢衣不自珍，人间丝枲谩纷纭。何如小白花山上，别剪彤霞与白云。
贷粟
作者：释居简
朝代：宋

我有一斗粟，不暇春作糜。宁受藜苋诳，不忍刚肠嘶。要果天下腹，吾饥吾敢辞。长愿饱者饱，毋使饥人饥。古之圣之清，吾独称夷齐。采薇替周粟，所乐甘如饴。山亦不义山，薇亦不义薇。惟其不素食，食粟令人思。
贷粟·其一
作者：释居简
朝代：宋
体裁：古风

我有一斗粟，不暇春作糜。宁受藜苋诳，不忍刚肠嘶。要果天下腹，吾饥吾敢辞。长愿饱者饱，毋使饥人饥。
贷粟·其二
作者：释居简
朝代：宋
体裁：古风

古之圣之清，吾独称夷齐。采薇替周粟，所乐甘如饴。山亦不义山，薇亦不义薇。惟其不素食，食粟令人思。
贺宇文枢使
作者：释居简
朝代：宋

伊洛正音闻者寡，邪说异端难并驾。春风不到六经堂，和煦无由蔼天下。卓然人物既兴起，浩然一气均陶冶。横秋霁月耿东南，劲草疾风知用舍。堤障狂澜如砥柱，渊源理学扶宗社。伊周文宪复精明，汉唐述作俱陵跨。论道经邦坐策勋，弹冠束带无遗野。遂令四海九州内，三尺儿童耻言伯。太山盘石固无疆，乱臣贼子胡为者。今日枢庭拜宇文，还似前朝相司马。
贺宇文枢使
作者：释居简
朝代：宋

伊洛正音闻者寡，邪说异端难并驾。
春风不到六经堂，和煦无由蔼天下。
卓然人物既兴起，浩然一气均陶冶。
横秋霁月耿东南，劲草疾风知用舍。
堤障狂澜如砥柱，渊源理学扶宗社。
伊周文宪復精明，汉唐述作俱陵跨。
论道经邦坐策勋，弹冠束带无遗野。
遂令四海九州内，三尺儿童耻言伯。
太山盘石固无疆，乱臣贼子胡为者。
今日枢庭拜宇文，还似前朝相司马。
贺曹秘监
作者：释居简
朝代：宋
体裁：七言律诗

陇蜀归来宠更隆，旧盟鸥鹭望鹓鸿。一时父子俱佳士，异代师生各少蓬。芸不用防新蠹损，腹须频晒晓曈眬。道山自是楼居样，还与岷峨一笑同。
贺李临海雨
作者：释居简
朝代：宋

唤得蜿蜒觉黑甜，油然云气起沉潜。一声霹雳飞寥泬，三日霶？洗赫炎。水足旧畦仍浸闸，夜凉新月又窥檐。令君后乐先黎庶，大有今年不再占。
贺李临海雨
作者：释居简
朝代：宋
体裁：七言律诗

唤得蜿蜒觉黑甜，油然云气起沉潜。一声霹雳飞寥泬，三日霶�洗赫炎。水足旧畦仍浸闸，夜凉新月又窥檐。令君后乐先黎庶，大有今年不再占。
贺李临海雨
作者：释居简
朝代：宋

唤得蜿蜒觉黑甜，油然云气起沉潜。
一声霹雳飞寥泬，三日霶𩃱洗赫炎。
水足旧畦仍浸闸，夜凉新月又闚檐。
令君后乐先黎庶，大有今年不再占。
贺湖州太守刘右司
作者：释居简
朝代：宋

辅郡殊非列郡同，楼居阔着水晶宫。
胆尝故垒烟尘外，心在清流湛染中。
看不足山归赋咏，发无余藴到鸿蒙。
华阳壁记多名辈，先为苏家述长公。
贺湖州太守刘右司
作者：释居简
朝代：宋

辅郡殊非列郡同，楼居阔著水晶宫。胆尝故垒烟尘外，心在清流湛染中。看不足山归赋咏，发无馀蕴到鸿濛。华阳壁记多名辈，先为苏家述长公。
贺陈中书除夕郎
作者：释居简
朝代：宋
体裁：七言律诗

小舟回棹清苕曲，林下新传拜夕郎。品固自高庸借重，官非因夭始腾芳。人都不到天游处，马尚能寻夜直堂。只尺钧衡住无屋，万间庇士可曾忘。
贾长江画像
作者：释居简
朝代：宋

苦吟京华春，韩门得归乡。但知空哑羊，未暇识龙象。逢人问梓州，策蹇来长江。长江蛟龙怒，涛澜相舂撞。公来一弹压，熨帖平如镜。新吟若为容，万古秋涛瑩。
贾长江画像
作者：释居简
朝代：宋
体裁：古风

苦吟京华春，韩门得归乡。但知空哑羊，未暇识龙象。逢人问梓州，策蹇来长江。长江蛟龙怒，涛澜相舂撞。公来一弹压，熨帖平如镜。新吟若为容，万古秋涛莹。
赠丁相士
作者：释居简
朝代：宋

张雪湖家苜蓿盘，坐中着眼恐应难。
似华表鹤仍同姓，与华山人不两般。
客舍须寻佳处住，热官多是冷时观。
却须索我形骸外，莫作三支一等看。
赠丁相士
作者：释居简
朝代：宋

张雪湖家苜蓿盘，坐中著眼恐应难。似华表鹤仍同姓，与华山人不两般。客舍须寻佳处住，热官多是冷时观。却须索我形骸外，莫作三支一等看。
赠写竹叶生
作者：释居简
朝代：宋

三年一楮成，九年一弓就。虽刮造化骨，总落造化后。叶生翻袜法，二者竟何有。因依霜节劲，缱绻虚心厚。细意幻扶疏，与俗洗棼垢。慨慷纵一醉，顷刻便千亩。不知盘礴时，更有全牛否。忍贫不谋富，捉衿见两肘。千愁怜竹瘦，百屋嫌铜臭。虽无种秫田，亦有吸川口。
赠冩竹叶生
作者：释居简
朝代：宋

三年一楮成，九年一弓就。
虽刮造化骨，总落造化后。
叶生翻袜法，二者竟何有。
因依霜节劲，缱绻虚心厚。
细意幻扶疎，与俗洗棼垢。
慨慷纵一醉，顷刻便千亩。
不知盘礴时，更有全牛否。
忍贫不谋富，捉衿见两肘。
千愁怜竹瘦，百屋嫌铜臭。
虽无种秫田，亦有吸川口。
赠制香蜡茶者
作者：释居简
朝代：宋
体裁：七言绝句

玄质团团玉不如，翠钿小切试昆吾。文园病酒文君老，盍荐芳甘瀹道腴。
赠吴兄仲孚
作者：释居简
朝代：宋
体裁：五言律诗

策慵推病枕，刺字忽来前。未说名瓜子，先传姓口天。鸿蜚烦送目，蛩响动吟肩。穷与穷相值，秋风已飒然。
赠四明言上人
作者：释居简
朝代：宋
体裁：五言律诗

太玄讥太白，淡扫却清新。纸上忽垂实，镜中如写真。荔丹晴态度，桃晕雨精神。说与铅黄手，缁云不受尘。
赠因长老
作者：释居简
朝代：宋
体裁：七言绝句

金猊铁脊铁腰顽，趁鼠随狐屈折难。因是正因须自信，避些炎热耐些寒。
赠天台权上人
作者：释居简
朝代：宋

老荷纫缀晚秋前，冷榻曾无坐客毡。旋剪玉虫观细字，欲分半芋且迟眠。
赠天台权上人
作者：释居简
朝代：宋

老荷纫缀晚秋前，冷榻曾无坐客氊。
旋剪玉虫观细字，欲分半芋且迟眠。
赠婺女黄澹翁
作者：释居简
朝代：宋

掉牧羊鞭弗学仙，十年不转旧星躔。僦无郑广文官舍，醒欠苏司业酒钱。前席对床偎死火，反骚续雅聒清眠。江湖事业掀天地，岂在累累六印边。
赠婺女黄澹翁
作者：释居简
朝代：宋

掉牧羊鞭弗学仙，十年不转旧星躔。
僦无郑广文官舍，醒欠苏司业酒钱。
前席对床偎死火，反骚续雅聒清眠。
江湖事业掀天地，岂在纍纍六印边。
赠御前梁宫干
作者：释居简
朝代：宋

梁楷惜墨如惜金，醉来亦复成漓淋。天籁自响或自瘖，族史阁笔空沉吟。前日去寻子赵子，道院水亭秋色里。幻成赵子骑蹇驴，潇洒不减骑鲸鱼。又写深衣跨牛客，云生谷口耕阡陌。按图绝叫喜欲飞，棹笔授我使我题。我方拄眼孤山西，岑楼残碧澹扫眉。见成一段诗中画，宜雨宜晴四时挂。输与滕王蛱蝶图，坐收少室山人贾。
赠御前梁宫干
作者：释居简
朝代：宋

梁楷惜墨如惜金，醉来亦復成漓淋。
天籁自响或自瘖，族史阁笔空沉吟。
前日去寻子赵子，道院水亭秋色裏。
幻成赵子骑蹇馿，潇洒不减骑鲸鱼。
又冩深衣跨牛客，云生谷口耕阡陌。
按图绝叫喜欲飞，棹笔授我使我题。
我方拄眼孤山西，岑楼残碧澹扫眉。
见成一段诗中画，宜雨宜晴四时挂。
输与滕王蛱蝶图，坐收少室山人贾。
赠心上人
作者：释居简
朝代：宋

一抹新霜雁背寒，满庭疎雨客衣单。
苦心莫负韦编绝，岁晚归来语夜阑。
赠心上人
作者：释居简
朝代：宋

一抹新霜雁背寒，满庭疏雨客衣单。苦心莫负韦编绝，岁晚归来语夜阑。
赠心鉴相士
作者：释居简
朝代：宋

被褐怀珍眼力高，区区不复数秋毫。从来方才湛如水，万象森罗何处逃。
赠心鉴相士
作者：释居简
朝代：宋

被褐怀珍眼力高，区区不復数秋毫。
从来方才湛如水，万象森罗何处逃。
赠悟上人
作者：释居简
朝代：宋

峨峨复汤汤，夭阏不可寻。哀丝一弹绝，不救焦尾瘖。遂使筝笛耳，喜厥郑卫淫。划然勇为赏音废，此道未必皆平沈。盍观薰弦育万汇，不育傲很顽嚚心。廪完未既使浚井，仅脱死地仍床琴。拳拳终慕不知老，放勋赏此不赏其声音。圣贤不与我殊类，出乎其类吾所钦。弹兮须弹古人意，学平当学有虞氏。赠颖师者韩退之，悟师鉴赏今其谁。
赠悟上人
作者：释居简
朝代：宋

峩峩復汤汤，夭阏不可寻。
哀丝一弹绝，不捄焦尾瘖。
遂使筝笛耳，喜厥郑卫淫。
划然勇为赏音废，此道未必皆平沈。
盍观熏弦育万彙，不育傲很顽嚚心。
廪完未既使浚井，仅脱死地仍床琴。
拳拳终慕不知老，放勋赏此不赏其声音。
圣贤不与我殊类，出乎其类吾所钦。
弹兮须弹古人意，学平当学有虞氏。
赠颖师者韩退之，悟师鑑赏今其谁。
赠日本国僧顺侍者
作者：释居简
朝代：宋

粟散王都藐莫知，星分棋布海中泜。
三韩未远须重译，九土虽中共秉彜。
但见神僧巍跨水，弗闻君子陋居夷。
由余季札高千古，更復区区桀跖为。
赠日本国僧顺侍者
作者：释居简
朝代：宋

粟散王都藐莫知，星分棋布海中泜。三韩未远须重译，九土虽中共秉彝。但见神僧巍跨水，弗闻君子陋居夷。由余季札高千古，更复区区桀蹠为。
赠皓律师
作者：释居简
朝代：宋

皓也毗尼学，精于玉帐严。蚁酣停扫砌，燕乳记勾帘。茶鼎敲冰煮，花壶漉水添。梦回池草绿，忍践绿纤纤。
赠皓律师
作者：释居简
朝代：宋

皓也毘尼学，精于玉帐严。
蚁酣停扫砌，燕乳记勾帘。
茶鼎敲冰煮，花壶漉水添。
梦回池草绿，忍践绿纤纤。
赠笔工
作者：释居简
朝代：宋
体裁：七言绝句

护惜神锋逮缺残，回观败冢只潸然。只今汗血无人问，朽骨成山直几钱。
赠笔工
作者：释居简
朝代：宋
体裁：七言绝句

散捉紫毫新脱颖，玄泓渴饮淬锋寒。将军翰墨场中老，避槊方知夺槊难。
赠郑尊圣
作者：释居简
朝代：宋

束发亲前辈，三朝习旧闻。橐虚藏缺研，刻断缀残文。耆古寻无迹，嗟今独有君。怜君贫似我，分赠只溪云。
赠郑尊圣
作者：释居简
朝代：宋

束髮亲前辈，三朝习旧闻。
橐虚藏缺研，刻断缀残文。
耆古寻无迹，嗟今独有君。
怜君贫似我，分赠只溪云。
赠鹤鸣冯高士
作者：释居简
朝代：宋
体裁：七言律诗

静对深炉养白砂，又从活火剪黄芽。蜕尘与世羽凡骨，看镜为谁开晓霞。万里脚头元自稳，一毫心事不曾差。何时采药天台去，烂醉桃源几树花。
赤城六章章四句
作者：释居简
朝代：宋

赤城峨峨，霞摽错摩。笃生斯人，绝超凡科。峨峨赤城，磅礴九地。斯人笃生，水瘦石悴。念昔三辅，湖独纷委。逮公来斯，苕霅泾渭。千里寿公，祷公寿康。惠洽兆庶，日飞百觞。伊我无酒，注彼觓兕。愿公华衮，式昌厥嗣。亦复愿公，啸吟紫微。㑭我紫微，嬉其莞而。
赤城六章章四句
作者：释居简
朝代：宋
体裁：四言诗

赤城峨峨，霞摽错摩。笃生斯人，绝超凡科。（一章）峨峨赤城，磅礴九地。斯人笃生，水瘦石悴。（二章）念昔三辅，湖独纷委。逮公来斯，苕霅泾渭。（三章）千里寿公，祷公寿康。惠洽兆庶，日飞百觞。（四章）伊我无酒，注彼觓兕。愿公华衮，式昌厥嗣。（五章）亦复愿公，啸吟紫微。㑭我紫微，嬉其莞而。（六章）
赤城六章章四句·其一
作者：释居简
朝代：宋

赤城峩峩，霞摽错摩。
笃生斯人，绝超凡科。
赤城六章章四句·其三
作者：释居简
朝代：宋

念昔三辅，湖独纷委。
逮公来斯，苕霅泾渭。
赤城六章章四句·其二
作者：释居简
朝代：宋

峩峩赤城，磅礴九地。
斯人笃生，水瘦石悴。
赤城六章章四句·其五
作者：释居简
朝代：宋

伊我无酒，注彼觩兕。
愿公华衮，式昌厥嗣。
赤城六章章四句·其六
作者：释居简
朝代：宋

亦復愿公，啸吟紫微。
㑭我紫微，嬉其莞而。
赤城六章章四句·其四
作者：释居简
朝代：宋

千里寿公，祷公寿康。
惠洽兆庶，日飞百觞。
赵侯遥碧轩
作者：释居简
朝代：宋

一峯中雄酋，两峯拱而立。
崭然入云表，烟开翠鬟湿。
佳山如佳士，可望不可及。
诗人觑天巧，妙处归眼力。
新营称华扁，收此一寸碧。
婆娑在其下，缱绻与之习。
嗟哉尘土中，膏火日煎急。
青层但坐对，皓首未暇识。
趋舍各有适，枘凿不相入。
何当山上头，裴回瞰原隰。
赵侯遥碧轩
作者：释居简
朝代：宋

一峰中雄酋，两峰拱而立。崭然入云表，烟开翠鬟湿。佳山如佳士，可望不可及。诗人觑天巧，妙处归眼力。新营称华扁，收此一寸碧。婆娑在其下，缱绻与之习。嗟哉尘土中，膏火日煎急。青层但坐对，皓首未暇识。趋舍各有适，枘凿不相入。何当山上头，裴回瞰原隰。
赵大卿归自四明
作者：释居简
朝代：宋

玉轮碾秋旻，一印印百川。分光落泾渭，湛染尤澄鲜。素魄当清流，似喜清流贤。冰澌鉴伊洛，支脉逮涧瀍。悠悠涵万象，囧囧洞九渊。可照浊水源，岂异投漪涟。泾也自由浑，月也亏仍圜。各不改故常，亦复无党偏。不知夫如何，竟为浑者獧。天高杳难问，此理何时宣。
赵大卿归自四明
作者：释居简
朝代：宋

玉轮碾秋旻，一印印百川。
分光落泾渭，湛染尤澄鲜。
素魄当清流，似喜清流贤。
冰澌鑑伊洛，支脉逮涧瀍。
悠悠涵万象，冏冏洞九渊。
可照浊水源，岂异投漪涟。
泾也自由浑，月也亏仍圜。
各不改故常，亦復无党偏。
不知夫如何，竟为浑者獧。
天高杳难问，此理何时宣。
赵宜兴讣至
作者：释居简
朝代：宋

千绪乱纭纭，今才整得清。泉羞廉不污，镜笑丑嫌明。方听棠阴颂，俄传薤露声。半规华月老，囧囧又东生。百里寄丰凶，休仍与戚同。小心三日妇，宏略九年弓。犊用刀偿价，人疑蔀发蒙。来年花满县，何似去年红。
赵宜兴讣至·其一
作者：释居简
朝代：宋

千绪乱纭纭，今才整得清。
泉羞廉不污，镜笑丑嫌明。
方听棠阴颂，俄传薤露声。
半规华月老，冏冏又东生。
赵宜兴讣至·其一
作者：释居简
朝代：宋

千绪乱纭纭，今才整得清。泉羞廉不污，镜笑丑嫌明。方听棠阴颂，俄传薤露声。半规华月老，囧囧又东生。
赵宜兴讣至·其二
作者：释居简
朝代：宋
体裁：五言律诗

百里寄丰凶，休仍与戚同。小心三日妇，宏略九年弓。犊用刀偿价，人疑蔀发蒙。来年花满县，何似去年红。
赵宪使席上
作者：释居简
朝代：宋

乡来踏雪旴水滨，雪云贴水一样清。
老玉堂仙在江上，玉色照耀梅花明。
亦有过庭一双玉，翠鸾矫矫停梧竹。
乃翁事业在太史，天遗埙箎响相续。
淛江以西秋雨余，一道十九几为鱼。
悬金併日相喣濡，官忧输赋私忧租。
鲜明绣衣霄汉立，终日讲明荒政急。
只今人命在盆底，犹解倒悬端不啻。
赵宪使席上
作者：释居简
朝代：宋

乡来踏雪旴水滨，雪云贴水一样清。老玉堂仙在江上，玉色照耀梅花明。亦有过庭一双玉，翠鸾矫矫停梧竹。乃翁事业在太史，天遗埙篪响相续。浙江以西秋雨馀，一道十九几为鱼。悬金并日相喣濡，官忧输赋私忧租。鲜明绣衣霄汉立，终日讲明荒政急。只今人命在盆底，犹解倒悬端不啻。
赵州赞
作者：释居简
朝代：宋

禅在口皮边，机搀石火先。破家才十八，更不使爷钱。东南西北，门开两边。相见了也，十万八千。
赵州赞
作者：释居简
朝代：宋

禅在口皮边，机搀石火先。
破家纔十八，更不使爷钱。
东南西北，门开两边。
相见了也，十万八千。
赵左厢再荐
作者：释居简
朝代：宋
体裁：五言律诗

勤苦佐丰年，成功只听天。聊挥数寸管，不费一文钱。灯娄层葩剪，杨曾百步穿。宗藩大廷对，可惜两名先。
赵希旦求颂化钱还度牒债
作者：释居简
朝代：宋
体裁：七言绝句

天源流入梵王家，出斗何曾有跳虾。拈却债根除却病，莫教话堕似师爷。
赵府录官满
作者：释居简
朝代：宋

平反固尽情，此话久弥新。动以中为的，居嫌恕寡邻。暗萤方自照，屈蠖倩谁伸。好在庭前树，长怀雪后春。萧洒宣城掾，仙源似布韦。欲疏伊洛正，不与父兄违。雾隐虽如晦，胎仙弗愿肥。暮云无限思，金溜一竿微。
赵府录官满·其一
作者：释居简
朝代：宋

平反固尽情，此话久弥新。动以中为的，居嫌恕寡邻。暗萤方自照，屈蠖倩谁伸。好在庭前树，长怀雪后春。
赵府录官满·其一
作者：释居简
朝代：宋

平反固尽情，此话久弥新。
动以中为的，居嫌恕寡隣。
暗萤方自照，屈蠖倩谁伸。
好在庭前树，长怀雪后春。
赵府录官满·其二
作者：释居简
朝代：宋

萧洒宣城掾，仙源似布韦。欲疏伊洛正，不与父兄违。雾隐虽如晦，胎仙弗愿肥。暮云无限思，金溜一竿微。
赵府录官满·其二
作者：释居简
朝代：宋

萧洒宣城掾，仙源似布韦。
欲疏伊洛正，不与父兄违。
雾隠虽如晦，胎仙弗愿肥。
暮云无限思，金溜一竿微。
赵昌折枝芍药
作者：释居简
朝代：宋
体裁：七言绝句

韶光欲尽伴荼蘼，收拾华风在一枝。不惜丹铅和露写，惜它姚魏不同时。
赵禅庵
作者：释居简
朝代：宋
体裁：七言绝句

面面苍崖似削瓜，涛翻鼍鼓半天挝。依稀刘阮曾行处，无数水边桃未花。
赵紫芝得羌村图拉余与赵山中同赋
作者：释居简
朝代：宋

中原闻休兵，久客问归路。
穷途倦策蹇，窘步甚脱兔。
小立候柴荆，互闯走儿女。
喜极先蹙頞，思苦旋煦妪。
触绪尽愁态，抚膝见濡慕。
诸邻稚扶老，旨畜各携具。
老瓦勇倒泻，飞觞约深注。
居者诉征调，归者诉羁旅。
懽呼贺生还，不醉不肯住。
哂乃骊山梦，奇警在团素。
生灵果何罪，此祸竟谁与。
眼明新画轴，心折旧题处。
掩卷续微吟，玉倚亭亭树。
赵紫芝得羌村图拉余与赵山中同赋
作者：释居简
朝代：宋

中原闻休兵，久客问归路。穷途倦策蹇，窘步甚脱兔。小立候柴荆，互闯走儿女。喜极先蹙頞，思苦旋煦妪。触绪尽愁态，抚膝见濡慕。诸邻稚扶老，旨畜各携具。老瓦勇倒泻，飞觞约深注。居者诉徵调，归者诉羁旅。欢呼贺生还，不醉不肯住。哂乃骊山梦，奇警在团素。生灵果何罪，此祸竟谁与。眼明新画轴，心折旧题处。掩卷续微吟，玉倚亭亭树。
赵紫芝雪中见寄
作者：释居简
朝代：宋

易销知地燥，未济识天悭。凹凸难行处，模糊转盼间。定应凭小槛，频看钓沧湾。嫩煮添茶兴，何须倒玉山。群峰惊易老，犹自替人寒。有火虽红拥，慵吟只白看。不妨添冷落，何暇扫零残。小伫茏葱日，销镕却怕难。
赵紫芝雪中见寄·其一
作者：释居简
朝代：宋
体裁：五言律诗

易销知地燥，未济识天悭。凹凸难行处，模糊转盼间。定应凭小槛，频看钓沧湾。嫩煮添茶兴，何须倒玉山。
赵紫芝雪中见寄·其二
作者：释居简
朝代：宋

群峯惊易老，犹自替人寒。
有火虽红拥，慵吟只白看。
不妨添冷落，何暇扫零残。
小伫茏葱日，销镕却怕难。
赵紫芝雪中见寄·其二
作者：释居简
朝代：宋

群峰惊易老，犹自替人寒。有火虽红拥，慵吟只白看。不妨添冷落，何暇扫零残。小伫茏葱日，销镕却怕难。
赵节推挂冠
作者：释居简
朝代：宋

不为鲈鱼不为莼，只思天际九华青。心关幽事惟招隐，脚到荣途亟引龄。营掾廨成才燕贺，笑虞罗巧叹鸿冥。乐闲趁得身强健，振厉仙源擅德馨。虚舟所至信浮沉，揭厉何曾较浅深。坚不可磨惟定见，去终难挽是归心。书生岂但青衫债，俗子安知绿绮音。神武门头旧时月，照人如镜古犹今。
赵节推挂冠·其一
作者：释居简
朝代：宋

不为鲈鱼不为莼，只思天际九华青。心关幽事惟招隐，脚到荣途亟引龄。营掾廨成才燕贺，笑虞罗巧叹鸿冥。乐闲趁得身强健，振厉仙源擅德馨。
赵节推挂冠·其一
作者：释居简
朝代：宋

不为鲈鱼不为莼，只思天际九华青。
心关幽事惟招隠，脚到荣途亟引龄。
营掾廨成纔燕贺，笑虞罗巧嘆鸿冥。
乐闲趁得身强健，振厉仙源擅德馨。
赵节推挂冠·其二
作者：释居简
朝代：宋
体裁：七言律诗

虚舟所至信浮沉，揭厉何曾较浅深。坚不可磨惟定见，去终难挽是归心。书生岂但青衫债，俗子安知绿绮音。神武门头旧时月，照人如镜古犹今。
赵郡王施鬬綵法被荐女因为说偈
作者：释居简
朝代：宋
体裁：偈颂

倚福修慧，深丹浓翠。倚慧修福，砌锦层縠。福慧两全，众彩明鲜。紫不乱朱，缟不碍玄。惟茜惟碧，参鳞差翼。空王座上，一片如织。善哉命妇，巧思精究。劝化诸女，如出一手。惟此命妇，诸善女人。于寿域中，克康克宁。女子有行，归宁母家。载殒淑身，发明心花。
赵都厢见过
作者：释居简
朝代：宋
体裁：五言律诗

彷佛巴东县，空横尽日船。晴占收麦候，寒似养花天。岚湿窗纱重，云明幌楮鲜。商星与参子，相别动经年。
趣徐无竞作水仙
作者：释居简
朝代：宋
体裁：五言律诗

抱独贫如我，飘然更我怜。亲思文度瘦，妇笑伯鸾颠。混混污成俗，朣朣碧觑天。肯移罗袜步，荐菊些林仙。
足娱山亭观梅
作者：释居简
朝代：宋

紫萼腾芳金捻鬚，一花破白万花疎。
若非参子黄昏后，应是华风邂逅初。
楼上略停横玉手，壠头聊代故人书。
潢流漫漫无清影，试瀹山泉导石渠。
足娱山亭观梅
作者：释居简
朝代：宋

紫萼腾芳金撚须，一花破白万花疏。若非参子黄昏后，应是华风邂逅初。楼上略停横玉手，垄头聊代故人书。潢流漫漫无清影，试瀹山泉导石渠。
踯躅
作者：释居简
朝代：宋
体裁：七言绝句

露凝丹脸粲芳肌，不御铅华亦自奇。强学海棠春睡足，如何学得未醒时。
辉船窗见过
作者：释居简
朝代：宋

北宕戒坛才税驾，过湖问路扣吾庐。棹侵葑畛轻于叶，策尽松阴缓当车。图上众香和露写，袖中经卷杀金书。飞来更践重来约，莫遣山灵讶阔疏。
辉船窗见过
作者：释居简
朝代：宋

北宕戒坛纔税驾，过湖问路扣吾庐。
棹侵葑畛轻于叶，策尽松阴缓当车。
图上众香和露写，袖中经卷杀金书。
飞来更践重来约，莫遣山灵讶阔疎。
辩才钟
作者：释居简
朝代：宋

井龙欲振兹山灵，忍使夜旦钟不声。西京旧赐禁犹在，即山铸得蒲牢鸣。虚文破壁俨如故，县官正令今重新。身归柱后惠文手，加以束缚投诸囹。夜囹焰发照城阙，燎原不足方其明。民皆呼吏救回禄，骏奔稽颡祈玄冥。及乎乡迩寂无睹，更欲炙手嗟无因。朝闻夕报事从贷，雨濡露濯恩如春。乡来光亦上牛斗，九畴分野当丰城。干将独往莫耶在，延平涛浪今犹腥。何如坎井蛰不死，雨晹答响如谷神。百年逸事付僧史，不然簨簴重刊铭。
辩才钟
作者：释居简
朝代：宋

井龙欲振兹山灵，忍使夜旦钟不声。
西京旧赐禁犹在，即山铸得蒲牢鸣。
虚文破壁俨如故，县官正令今重新。
身归柱后惠文手，加以束缚投诸囹。
夜囹熖发照城阙，燎原不足方其明。
民皆呼吏捄回禄，骏奔稽颡祈玄冥。
及乎乡迩寂无覩，更欲炙手嗟无因。
朝闻夕报事从贷，雨濡露濯恩如春。
乡来光亦上牛斗，九畴分野当丰城。
干将独往莫耶在，延平涛浪今犹腥。
何如坎井蛰不死，雨晹答响如谷神。
百年逸事付僧史，不然簨簴重刊铭。
过剡
作者：释居简
朝代：宋

曹娥泪血点江潮，百里都无绿半篙。剡水迎潮须款曲，小分清瑩洗浑涛。春涨新痕绿渐开，只知东去不西回。濯缨莫负沧浪咏，曾送扁舟泛雪来。
过剡·其一
作者：释居简
朝代：宋

曹娥泪血点江潮，百里都无绿半篙。剡水迎潮须款曲，小分清瑩洗浑涛。
过剡·其一
作者：释居简
朝代：宋
体裁：七言绝句

曹娥泪血点江潮，百里都无绿半篙。剡水迎潮须款曲，小分清莹洗浑涛。
过剡·其二
作者：释居简
朝代：宋
体裁：七言绝句

春涨新痕绿渐开，只知东去不西回。濯缨莫负沧浪咏，曾送扁舟泛雪来。
过周骧甫勉其教子
作者：释居简
朝代：宋

勿谓幽居弗自怡，见成湖泖作盆池。淀山只在虚檐下，又当山蕉与水栀。勤俭工夫自足娱，又将馀暇课儿书。盍先撙节储脩脯，莫放春风冷帐虚。
过周骧甫勉其教子·其二
作者：释居简
朝代：宋

勤俭工夫自足娱，又将余暇课儿书。
盍先撙节储修脯，莫放春风冷帐虚。
过周骧甫勉其教子·其二
作者：释居简
朝代：宋

勤俭工夫自足娱，又将馀暇课儿书。盍先撙节储脩脯，莫放春风冷帐虚。
过周骧甫勉其教子观物初瓶梅予析为二其一奇而不怪其一怪而不奇·其一
作者：释居简
朝代：宋
体裁：七言绝句

的皪同枝独擅奇，冲和分寸偶相违。不寻别调酬清婉，横玉声中怨孰归。
过张氏水亭
作者：释居简
朝代：宋

到岸不多遥，晴初雪未消。茆檐虽傍水，人影不随潮。鹊占寒枝喜，鱼从落日跳。丹枫莫吹尽，我欲系兰桡。
过张氏水亭
作者：释居简
朝代：宋

到岸不多遥，晴初雪未消。
茆檐虽傍水，人影不随潮。
鹊占寒枝喜，鱼从落日跳。
丹枫莫吹尽，我欲繫兰桡。
过泖
作者：释居简
朝代：宋
体裁：七言绝句

问骨水驿夜迢迢，泖阔风微水不摇。船似井莲花叶小，不禁吹鬓冷萧萧。
过钱塘
作者：释居简
朝代：宋
体裁：七言绝句

初日驱阴积翳销，鹳鹅嘈杂橹初摇。白鸥踏浪平如地，不似吴儿学弄潮。
迓回庵谯卿持节东浙
作者：释居简
朝代：宋

廷尉天下平，轩轾论锱铢。时称无冤民，传载西京于。旧史读至此，遗恨辄有馀。元康神爵间，赵盖靡其躯。陵迟至五凤，继以韩杨诛。孝宣不足道，定国其争乎。不得言则去，何苦但嗫嚅。大哉平恕心，至是果有诸。公乎开禧末，定见了万殊。大本固易拔，滋蔓非难图。在辟疑惟轻，寸田斋以虚。触藩岂无羝，漏网固有鱼。执中事宽大，吹春苏槁枯。近者获自新，远者免自洿。至仁不胜用，盛德多阴储。一节雄东藩，六月驰轺车。歌谣沸先声，弩矢观前驱。清风方泠然，列城斯凛如。民物破郁陶，云翳亦展舒。敛此一道惠，归为商鼎需。
迓回庵谯卿持节东淛
作者：释居简
朝代：宋

廷尉天下平，轩轾论锱铢。
时称无冤民，传载西京于。
旧史读至此，遗恨辄有余。
元康神爵间，赵盖靡其躯。
陵迟至五凤，继以韩杨诛。
孝宣不足道，定国其争乎。
不得言则去，何苦但嗫嚅。
大哉平恕心，至是果有诸。
公乎开禧末，定见了万殊。
大本固易拔，滋蔓非难图。
在辟疑惟轻，寸田斋以虚。
触藩岂无羝，漏网固有鱼。
执中事宽大，吹春苏槁枯。
近者获自新，远者免自洿。
至仁不胜用，盛德多阴储。
一节雄东藩，六月驰轺车。
歌谣沸先声，弩矢观前驱。
清风方泠然，列城斯凛如。
民物破鬰陶，云翳亦展舒。
敛此一道惠，归为商鼎需。
连月闵雨倚阁税亩令下一夕大霔
作者：释居简
朝代：宋

谓是洪羊雨，洪羊几日烹。天悭才自破，田稚忽更生。涨溢重湖渌，欢腾万籁声。敛藏天下富，无廪不常平。
连月闵雨倚阁税亩令下一夕大霔
作者：释居简
朝代：宋

谓是洪羊雨，洪羊几日烹。
天悭纔自破，田稚忽更生。
涨溢重湖渌，懽腾万籁声。
敛藏天下富，无廪不常平。
送丙上人
作者：释居简
朝代：宋
体裁：七言绝句

数墨循行不疗饥，南来逴得者些儿。从前伎俩人知有，管取者些人不知。
送乘侍者归宁
作者：释居简
朝代：宋

佛既强名嫌不做，亲犹未老已归休。信邪倒见难调护，更复区区笑睦州。
送乘侍者归宁
作者：释居简
朝代：宋

佛既强名嫌不做，亲犹未老已归休。
信邪倒见难调护，更復区区笑睦州。
送二僧见拙庵老人
作者：释居简
朝代：宋
体裁：五言律诗

道契圣天子，年高王老师。恶声人不喜，拙处佛犹疑。未委闻名后，何如觌面时。欲言言不及，落赚自然知。
送亮老
作者：释居简
朝代：宋

揣尽家私件件无，送人住院太空疎。
嫡传如斗冬瓜印，印破他家肘后符。
送亮老
作者：释居简
朝代：宋

揣尽家私件件无，送人住院太空疏。嫡传如斗冬瓜印，印破他家肘后符。
送任大卿出知汉州
作者：释居简
朝代：宋
体裁：五言排律

就列行初志，专城亦此心。玉蟾卿月满，金雁景星临。知旧玄裳鹤，从游绿绮琴。歌风琴在御，梦草鹤同吟。梁甫谁同调，高山自赏音。往来三硖险，森布万灵钦。信是娄师德，惭非释道林。华风一披拂，小草竟萧森。不赋空怀土，无枝勇惜阴。房湖开绿幕，祇树砌黄金。驷马虽难驻，双旌倘可寻。逍遥堂旧话，领话望公深。
送伊侍者归嘉兴
作者：释居简
朝代：宋

伊才十二三，便学善财参。讳懒偏晨起，忘眠听夜谈。阮贫居道北，符学近城南。已壮贫如我，青青看出蓝。
送伊侍者归嘉兴
作者：释居简
朝代：宋

伊纔十二三，便学善财参。
讳懒偏晨起，忘眠听夜谈。
阮贫居道北，符学近城南。
已壮贫如我，青青看出蓝。
送侃侍者归灵鹫
作者：释居简
朝代：宋

莫将平淡觅陶潜，纪律严于玉帐严。要得澜翻联石鼎，也须雪立到茅檐。太虚自笑花无蒂，佳境谁云蔗不甜。如此工夫随分到，灵犀无夜不吞蟾。
送侃侍者归灵鹫
作者：释居简
朝代：宋

莫将平淡觅陶潜，纪律严于玉帐严。
要得澜翻联石鼎，也须雪立到茅檐。
太虚自笑花无蔕，佳境谁云蔗不甜。
如此工夫随分到，灵犀无夜不吞蟾。
送侍左秘书高疏寮得处州
作者：释居简
朝代：宋

一水分吴越，幽思可得分。软红援汩汩，坚白扫纭纭。富卷投囊草，芳馀辟蠹芸。傍池双宿鹭，留得水边云。诗人去作州，需次小迟留。风物忺题品，江山怕搅搜。竹凉深处榻，荈酽醉时瓯。见说三岩好，因书话胜游。
送侍左秘书高疏寮得处州·其一
作者：释居简
朝代：宋

一水分吴越，幽思可得分。
软红援汩汩，坚白扫纭纭。
富卷投囊草，芳余辟蠹芸。
傍池双宿鹭，留得水边云。
送侍左秘书高疏寮得处州·其一
作者：释居简
朝代：宋

一水分吴越，幽思可得分。软红援汩汩，坚白扫纭纭。富卷投囊草，芳馀辟蠹芸。傍池双宿鹭，留得水边云。
送侍左秘书高疏寮得处州·其二
作者：释居简
朝代：宋
体裁：五言律诗

诗人去作州，需次小迟留。风物忺题品，江山怕搅搜。竹凉深处榻，荈酽醉时瓯。见说三岩好，因书话胜游。
送俞司户
作者：释居简
朝代：宋
体裁：五言律诗

落日东郊寺，春风北固桡。三年控吴楚，几度到金焦。岸绿晴初重，汀红雨后消。蒲牢鸣夜半，款曲度枫桥。
送修藏主
作者：释居简
朝代：宋
体裁：七言绝句

同苦同甘只此心，眼开方始觉冤深。先师本自无灵骨，辄莫区区别处寻。
送傅兄归江西简诸宋诸黄
作者：释居简
朝代：宋

冲和正脉到江西，中有千岩万壑奇。
百炼易成终切玉，一炊难办必精糜。
艾萧杂处芝兰馥，风土殊方枳橘移。
铁石故家清婉赋，盍临疎影寄予思。
送傅兄归江西简诸宋诸黄
作者：释居简
朝代：宋

冲和正脉到江西，中有千岩万壑奇。百鍊易成终切玉，一炊难办必精糜。艾萧杂处芝兰馥，风土殊方枳橘移。铁石故家清婉赋，盍临疏影寄予思。
送僧
作者：释居简
朝代：宋
体裁：七言绝句

万里南询觅送行，恰如日午打三更。莫将始到牢关句，唤作阳关第一声。
送僧
作者：释居简
朝代：宋
体裁：七言绝句

六镮一振下玲珑，文入千岩万壑中。百鸟不来春又去，善才何处觅行踪。
送僧
作者：释居简
朝代：宋
体裁：七言绝句

拨草瞻风不惮遥，因行掉臂上凌霄。极穷空处翻身转，更看西湖湛不摇。
送僧
作者：释居简
朝代：宋

泼包打了诸方去，弗向诸方竖点头。倔强如斯今几个，罗笼不住听渠休。
送僧
作者：释居简
朝代：宋

泼包打了诸方去，弗向诸方竖点头。
倔强如斯今几箇，罗笼不住听渠休。
送僧之太白
作者：释居简
朝代：宋
体裁：七言绝句

下凌霄渡浙江涛，雪辊涛头怒弗消。试看虎跑泉上碧，一沤不作自全潮。
送僧之太白再见痴绝
作者：释居简
朝代：宋
体裁：七言绝句

路逢执对定非亲，似马蝗将鹭股叮。莫恨不登乌石岭，松关崄过望州亭。
送僧之灵岩
作者：释居简
朝代：宋
体裁：七言绝句

吃粽胡僧起祸胎，入山桉过出山来。新丰九上犹嫌少，莫惮崎岖更一回。
送僧之虎丘
作者：释居简
朝代：宋

夫差剑老敛锋铓，击石何须试道傍。
若是鞭笞龙象手，只将尺棰起群羊。
送僧之虎丘
作者：释居简
朝代：宋

夫差剑老敛锋铓，击石何须试道傍。若是鞭笞龙象手，只将尺箠起群羊。
送僧见孤云掩室
作者：释居简
朝代：宋

若见孤云与老开，款从囚口录将来。须知北涧无涓滴，但道亲曾探水回。
送僧见孤云掩室
作者：释居简
朝代：宋

若见孤云与老开，款从囚口录将来。
须知北磵无涓滴，但道亲曾探水回。
送元侍者
作者：释居简
朝代：宋
体裁：七言绝句

国师三唤小空时，眼瞩东南意在西。风雨萧萧晓如晦，嘐嘐望尔一声啼。
送光上人归乡
作者：释居简
朝代：宋
体裁：七言绝句

三回退齿霍山祠，不久终为唱导师。见说故山无佛法，从头要与揣家私。
送六人起雪峰归江西
作者：释居简
朝代：宋

西河狮子迷子诀，馿年梦见者一橛。
若谓六人成大器，何得人荒仍路绝。
古涧瞪目不见底，透得网来犹滞水。
六鰲矫首抃三山，霹雳一声平地起。
直下罗笼不肯住，行看为云復为雨。
浪花翻处看龙翔，掀倒江西葛藤树。
送六人起雪峰归江西
作者：释居简
朝代：宋

西河狮子迷子诀，驴年梦见者一橛。若谓六人成大器，何得人荒仍路绝。古涧瞪目不见底，透得网来犹滞水。六鳌矫首抃三山，霹雳一声平地起。直下罗笼不肯住，行看为云复为雨。浪花翻处看龙翔，掀倒江西葛藤树。
送化主
作者：释居简
朝代：宋
体裁：七言绝句

业识忙忙不负渠，闹中做取静工夫。归来桶底连柆脱，番笑当年老大愚。
送友人归湖上
作者：释居简
朝代：宋
体裁：七言绝句

云卷云舒欠十成，暮霞曾误客占晴。不堪满载朱泾月，冷落阳关第几声。
送叶桐轩赴永嘉上幕兼简刘使君
作者：释居简
朝代：宋

清才出故家，幕府在东嘉。吟熟蕃池草，潮回富石花。霜垂低树实，珠滴小槽霞。更勺龙翔碧，晴窗试麦畬。雁宕雨初收，迟将部曲留。佳山如好友，远仕当清游。忆与白鸥侣，曾盟贤郡侯。依刘可无地，莫倚仲宣楼。
送叶桐轩赴永嘉上幕兼简刘使君·其一
作者：释居简
朝代：宋
体裁：五言律诗

清才出故家，幕府在东嘉。吟熟蕃池草，潮回富石花。霜垂低树实，珠滴小槽霞。更勺龙翔碧，晴窗试麦畬。
送叶桐轩赴永嘉上幕兼简刘使君·其二
作者：释居简
朝代：宋

雁宕雨初收，迟将部曲留。佳山如好友，远仕当清游。忆与白鸥侣，曾盟贤郡侯。依刘可无地，莫倚仲宣楼。
送叶桐轩赴永嘉上幕兼简刘使君·其二
作者：释居简
朝代：宋

鴈宕雨初收，迟将部曲留。
佳山如好友，远仕当清游。
忆与白鸥侣，曾盟贤郡侯。
依刘可无地，莫倚仲宣楼。
送吴侍郎婺州之官
作者：释居简
朝代：宋

坤维日望虏尘消，鸳序坤珍压大僚。持橐爱兄同法从，牧羊友弟并仙镳。清流未涨双溪碧，浮俗先传五裤谣。八咏断弦如可续，为君折苇度秋潮。
送吴侍郎婺州之官
作者：释居简
朝代：宋

坤维日望虏尘消，鸳序坤珍压大僚。
持橐爱兄同法从，牧羊友弟并僊镳。
清流未涨双溪碧，浮俗先传五袴谣。
八咏断弦如可续，为君折苇度秋潮。
送吴尚书温州之官
作者：释居简
朝代：宋

才指金华饯阿连，永嘉迓吏复联翩。东藩等是二千石，此乐已无三百年。学士即真尤鲜俪，使君独立恐难先。懒云倘借鲜风便，容与东西刺史天。
送吴尚书温州之官
作者：释居简
朝代：宋

纔指金华饯阿连，永嘉迓吏復联翩。
东藩等是二千石，此乐已无三百年。
学士即真尤鲜俪，使君独立恐难先。
懒云倘借鲜风便，容与东西刺史天。
送周教授兼简刘左史薛寺丞
作者：释居简
朝代：宋

舍选诸生出，侯藩博士归。一官甘独冷，千仞看群飞。苦学丹心古，春风泮水肥。传衣观岁晚，先使识抠衣。霜趁残秋肃，寒侵薄暮生。帆开吴浪急，鸿挟楚云横。客里常加饭，人归得寄声。为询刘与薛，江汉几长城。
送周教授兼简刘左史薛寺丞·其一
作者：释居简
朝代：宋
体裁：五言律诗

舍选诸生出，侯藩博士归。一官甘独冷，千仞看群飞。苦学丹心古，春风泮水肥。传衣观岁晚，先使识抠衣。
送周教授兼简刘左史薛寺丞·其二
作者：释居简
朝代：宋

霜趁残秋肃，寒侵薄暮生。
帆开吴浪急，鸿挟楚云横。
客裏常加饭，人归得寄声。
为询刘与薛，江汉几长城。
送周教授兼简刘左史薛寺丞·其二
作者：释居简
朝代：宋

霜趁残秋肃，寒侵薄暮生。帆开吴浪急，鸿挟楚云横。客里常加饭，人归得寄声。为询刘与薛，江汉几长城。
送哲老上金山
作者：释居简
朝代：宋
体裁：七言绝句

夹山散众到华亭，千古令人恨不平。底事覆车犹不戒，行看此祸又重新。
送善藏主出岭
作者：释居简
朝代：宋

一度遭佗痒处抓，愤然回首要翻交。谁知到后重遭毒，劫石销时恨不消。老汉柽样已活埋，七闽从此更无灾。可怜毒种收馀毒，虎行狼心挽不回。
送善藏主出岭·其一
作者：释居简
朝代：宋
体裁：七言绝句

一度遭佗痒处抓，愤然回首要翻交。谁知到后重遭毒，劫石销时恨不消。
送善藏主出岭·其二
作者：释居简
朝代：宋

老汉柽样已活埋，七闽从此更无灾。
可怜毒种收余毒，虎行狼心挽不回。
送善藏主出岭·其二
作者：释居简
朝代：宋

老汉柽样已活埋，七闽从此更无灾。可怜毒种收馀毒，虎行狼心挽不回。
送复书状归温州
作者：释居简
朝代：宋

玉几两年馀，咏归何草草。曹溪一宿觉，知几良不早。一人不解禅，一人不解道。全主复全宾，扶起仍扶倒。
送夔州何道士
作者：释居简
朝代：宋

夔峡希声洞杳微，赏音犹笑武当迟。灵蛇束破玄龟壳，应恨从前骨裹皮。
送夔州何道士
作者：释居简
朝代：宋

夔峡希声洞杳微，赏音犹笑武当迟。
灵蛇束破玄龟殻，应恨从前骨裹皮。
送姜贫乐赴陈华亭约
作者：释居简
朝代：宋

僦屋傍西湖，湖光浸屋除。秋荷纫雨后，邻米饷斋馀。句熟如圜转，谋生似我疏。拙吟方巧宦，骚雅费甾畬。见说华亭政，平夷似太丘。适时宽胜猛，几月很成柔。袖刺方徂岁，敲弦倏借秋。尺书频寄意，君岂致书邮。
送姜贫乐赴陈华亭约·其一
作者：释居简
朝代：宋

僦屋傍西湖，湖光浸屋除。
秋荷纫雨后，邻米饷斋余。
句熟如圜转，谋生似我疎。
拙吟方巧宦，骚雅费甾畬。
送姜贫乐赴陈华亭约·其一
作者：释居简
朝代：宋

僦屋傍西湖，湖光浸屋除。秋荷纫雨后，邻米饷斋馀。句熟如圜转，谋生似我疏。拙吟方巧宦，骚雅费甾畬。
送姜贫乐赴陈华亭约·其二
作者：释居简
朝代：宋
体裁：五言律诗

见说华亭政，平夷似太丘。适时宽胜猛，几月很成柔。袖刺方徂岁，敲弦倏借秋。尺书频寄意，君岂致书邮。
送宇文尚书宣抚荆湘
作者：释居简
朝代：宋

伟哉不世才，要为天下奇。一鹗不待荐，自受虚皇知。力精运甓处，心切闻鸡时。去年镇南徐，前年来合淝。至今军与民，念之如母慈。肖象系遗爱，岂特甘棠思。便合登岩廊，虚襟待畴咨。春风玉笋班，夜光增陆离。荆楚天一方，有生怀保绥。不向繁剧地，何以观设施。明明九重意，大任端自兹。诸儒浪誇诧，自许傅与伊。重内不重外，图安不图危。一旦大典章，瞢然如乱丝。始悟少更历，虽悔将安追。有商六百年，不待试者谁。版筑与割烹，中有辅相资。后世伊傅流，纷纷何多为。公乎风尘际，卓荦起一夔。轩昂气如虹，霹雳手欲龟。永怀更一行，策勋早言归。坐理天下事，迎刃而解之。
送宇文尚书宣抚荆湘
作者：释居简
朝代：宋

伟哉不世才，要为天下奇。
一鹗不待荐，自受虚皇知。
力精运甓处，心切闻鸡时。
去年镇南徐，前年来合淝。
至今军与民，念之如母慈。
肖象繫遗爱，岂特甘棠思。
便合登岩廊，虚襟待畴咨。
春风玉笋班，夜光增陆离。
荆楚天一方，有生怀保绥。
不向繁剧地，何以观设施。
明明九重意，大任端自兹。
诸儒浪夸诧，自许傅与伊。
重内不重外，图安不图危。
一旦大典章，瞢然如乱丝。
始悟少更历，虽悔将安追。
有商六百年，不待试者谁。
版筑与割烹，中有辅相资。
后世伊傅流，纷纷何多为。
公乎风尘际，卓荦起一夔。
轩昂气如虹，霹雳手欲龟。
永怀更一行，策勋早言归。
坐理天下事，迎刃而解之。
送宋使君呈光禄
作者：释居简
朝代：宋
体裁：五言律诗

解绂宜新渥，催帆挂晓晴。宿阴消岸趾，初日动帘旌。班近寻鹓鹭，亲怡燕弟兄。老人躔次近，同傍紫微明。
送宋左曹得温州
作者：释居简
朝代：宋

翁居藩辅久，叔年又相先。万石不足数，一灯无别传。家声青琐闼，风味赤城仙。好是猿啼处，霞标最近天。数峰江上青，宜雨亦宜晴。著意画难就，助人吟易成。县官怀近郡，郎署暂专城。况是烹鲜手，襦歌屡有声。
送宋左曹得温州·其一
作者：释居简
朝代：宋
体裁：五言律诗

翁居藩辅久，叔年又相先。万石不足数，一灯无别传。家声青琐闼，风味赤城仙。好是猿啼处，霞标最近天。
送宋左曹得温州·其二
作者：释居简
朝代：宋

数峯江上青，宜雨亦宜晴。
着意画难就，助人吟易成。
县官怀近郡，郎署暂专城。
况是烹鲜手，襦歌屡有声。
送宋左曹得温州·其二
作者：释居简
朝代：宋

数峰江上青，宜雨亦宜晴。著意画难就，助人吟易成。县官怀近郡，郎署暂专城。况是烹鲜手，襦歌屡有声。
送宗无传赴闽帅杨伯子西禅之招
作者：释居简
朝代：宋

尚有诚斋老宁馨，来寻方外阿师兄。
滔滔入海如泾浊，冏冏于公独阮青。
旧忆熏莸分草木，新来一再扣柴荆。
不龟手是家传药，莫遣人言药不灵。
送宗无传赴闽帅杨伯子西禅之招
作者：释居简
朝代：宋

尚有诚斋老宁馨，来寻方外阿师兄。滔滔入海如泾浊，囧囧于公独阮青。旧忆薰莸分草木，新来一再扣柴荆。不龟手是家传药，莫遣人言药不灵。
送定上人归潼川
作者：释居简
朝代：宋
体裁：七言绝句

故国江山杳霭中，半千尊者驻灵踪。知君万里飞归锡，已竖降旗立下风。
送定上人持钵
作者：释居简
朝代：宋

末流蹈袭箕裘业，葛藤窠裏深渔猎。
冷泉那畔激颓波，不怕长廊卷风叶。
小空绝乳气食牛，百步之威生电眸。
一声震怒风万壑，反睨其母如深雠。
只今无奈恶叉聚，掉头紫帽峰前去。
格外无人深领取，从上爪牙莫轻露。
送定上人持钵
作者：释居简
朝代：宋

末流蹈袭箕裘业，葛藤窠里深渔猎。冷泉那畔激颓波，不怕长廊卷风叶。小空绝乳气食牛，百步之威生电眸。一声震怒风万壑，反睨其母如深雠。只今无奈恶叉聚，掉头紫帽峰前去。格外无人深领取，从上爪牙莫轻露。
送客
作者：释居简
朝代：宋

老矣无钱买沃洲，欲从苕霅问菟裘。却烦二子先归去，好处林塘为相攸。欲快青眸忍白开，故将渊默自藏雷。苕溪今日宁无昼，不见蘋吹好句来。
送客·其一
作者：释居简
朝代：宋
体裁：七言绝句

老矣无钱买沃洲，欲从苕霅问菟裘。却烦二子先归去，好处林塘为相攸。
送客·其二
作者：释居简
朝代：宋

欲快青眸忍白开，故将渊默自藏雷。
苕溪今日宁无昼，不见苹吹好句来。
送客·其二
作者：释居简
朝代：宋

欲快青眸忍白开，故将渊默自藏雷。苕溪今日宁无昼，不见蘋吹好句来。
送宽堂赴南外判宗
作者：释居简
朝代：宋

教欲明南国，无如小召公。
埙箎后先奏，鲁卫古今同。
特操银潢远，清班玉笋空。
洛阳潮雪外，脚脚是华风。
送宽堂赴南外判宗
作者：释居简
朝代：宋

教欲明南国，无如小召公。埙篪后先奏，鲁卫古今同。特操银潢远，清班玉笋空。洛阳潮雪外，脚脚是华风。
送岩运庵归四明
作者：释居简
朝代：宋

大庾岭头提不起，卢老蒙山俱失利。
后人不解革前非，递相欺诳真儿戏。
老岩不负灵山记，扬下金襕如弊屣。
直饶灭却不传底，争似莫遭渠钝置。
破庵一语如雷霆，聋者有耳那得闻。
若谓不闻越情量，蹉过堂堂大人相。
送岩运庵归四明
作者：释居简
朝代：宋

大庾岭头提不起，卢老蒙山俱失利。后人不解革前非，递相欺诳真儿戏。老岩不负灵山记，飏下金襕如弊屣。直饶灭却不传底，争似莫遭渠钝置。破庵一语如雷霆，聋者有耳那得闻。若谓不闻越情量，蹉过堂堂大人相。
送常倅陆盘隐
作者：释居简
朝代：宋

昔人未强仕，不食太官粟。悠然于此时，已展籋云足。人生五马贵，入手弗转瞩。我恐州县间，不足峙鸾鹄。蜀仙负郭田，二顷旧锄玉。千年玉不槁，丁宁戒刍牧。陶山元祐家，文采世相属。它日访襟期，需君玉田熟。
送常倅陆盘隠
作者：释居简
朝代：宋

昔人未强仕，不食太官粟。
悠然于此时，已展籋云足。
人生五马贵，入手弗转瞩。
我恐州县间，不足峙鸾鹄。
蜀仙负郭田，二顷旧鉏玉。
千年玉不槁，丁宁戒刍牧。
陶山元佑家，文采世相属。
它日访襟期，需君玉田熟。
送常德徐使君兼简李伯达
作者：释居简
朝代：宋

孺子老蹁跹，尊前小谪仙。水程春泛鹢，山驿夜啼鹃。屏小梅垂实，楼高柳度绵。楚天回雁字，几日到吴天。榻为何人下，书令稚子温。定驰天际梦，来访水边村。秦地千年旧，桃花几树存。为宣邦伯惠，诗礼教儿孙。
送常德徐使君兼简李伯达·其一
作者：释居简
朝代：宋
体裁：五言律诗

孺子老蹁跹，尊前小谪仙。水程春泛鹢，山驿夜啼鹃。屏小梅垂实，楼高柳度绵。楚天回雁字，几日到吴天。
送常德徐使君兼简李伯达·其二
作者：释居简
朝代：宋
体裁：五言律诗

榻为何人下，书令稚子温。定驰天际梦，来访水边村。秦地千年旧，桃花几树存。为宣邦伯惠，诗礼教儿孙。
送庆兄往凤台见无用
作者：释居简
朝代：宋
体裁：七言绝句

灵山退席向西来，逐恶随邪挽不回。任是丹山真种草，也须亲到凤凰台。
送径山元书记归池阳
作者：释居简
朝代：宋

又说池阳去，先寻弄水亭。且藏双眼碧，归对九华青。栗稻霜才穫，云房夜莫扃。有来无逸驾，勒驾有山灵。
送径山元书记归池阳
作者：释居简
朝代：宋

又说池阳去，先寻弄水亭。
且藏双眼碧，归对九华青。
栗稻霜纔穫，云房夜莫扃。
有来无逸驾，勒驾有山灵。
送復书状归温州
作者：释居简
朝代：宋

玉几两年余，咏归何草草。
曹溪一宿觉，知几良不早。
一人不解禅，一人不解道。
全主復全宾，扶起仍扶倒。
送心上人归琴川
作者：释居简
朝代：宋

五道川流似五弦，绿窗朱户照明鲜。
飞来峯下僧归去，髣髴华亭落照船。
送心上人归琴川
作者：释居简
朝代：宋

五道川流似五弦，绿窗朱户照明鲜。飞来峰下僧归去，髣髴华亭落照船。
送忠州悟上人归乡
作者：释居简
朝代：宋

半人所在也经过，簸土扬尘出网罗。
巫峡苍苍烟雨裏，竹枝不唱旧时歌。
送忠州悟上人归乡
作者：释居简
朝代：宋

半人所在也经过，簸土扬尘出网罗。巫峡苍苍烟雨里，竹枝不唱旧时歌。
送护知客
作者：释居简
朝代：宋
体裁：七言绝句

钦师受谶止凌霄，劫火无端两度烧。勿讶楼台新壮丽，回头领取旧风标。
送振上人归永康
作者：释居简
朝代：宋
体裁：古风

未发足时已超越，万里岷江滥觞发。瞻风拨草走天涯，滔天汩汩谁能过。太湖死水混不得，浊泾清渭明如日。重向西湖疏正脉，渺渺狂澜归一滴。只今滴水既还源，四海一味忘中边。岷山之人莫轻忽，平地行看涨溟渤。
送方岩下黄岩曲江阻风几溺
作者：释居简
朝代：宋

天云卷炮车，横波起涛头。拔木如剪叶，况复一叶舟。乡来不鸣条，酝藉仍风流。今也贾馀勇，浩荡隳前修。万籁忽自作，萧萧夜何其。悠然一寸阑，雪衮涛山飞。飞廉尔何事，狡狯取巧施。古井湛弗摇，鼓荡终奚为。
送方岩下黄岩曲江阻风几溺·其一
作者：释居简
朝代：宋

天云卷炮车，横波起涛头。拔木如剪叶，况复一叶舟。乡来不鸣条，酝藉仍风流。今也贾馀勇，浩荡隳前修。
送方岩下黄岩曲江阻风几溺·其一
作者：释居简
朝代：宋

天云卷礮车，横波起涛头。
拔木如剪叶，况復一叶舟。
乡来不鸣条，醖藉仍风流。
今也贾余勇，浩荡隳前修。
送方岩下黄岩曲江阻风几溺·其二
作者：释居简
朝代：宋
体裁：古风

万籁忽自作，萧萧夜何其。悠然一寸阑，雪衮涛山飞。飞廉尔何事，狡狯取巧施。古井湛弗摇，鼓荡终奚为。
送方岩出帅平峒寇
作者：释居简
朝代：宋

草木犹知旧姓名，妖狐折胆在先声。乡来笔下三千字，今日胸中十万兵。直把文章为小技，横遮江汉隐长城。油幢坐啸祛锋镝，六合清风白羽生。漠漠江城度柳花，江南春事又天涯。绿抽秧颖秋占稼，碧凝檀云晚未衙。风动十连咸自化，夜严千灶静无哗。书生只事毛锥子，试把轻裘缓带誇。
送方岩出帅平峒寇·其一
作者：释居简
朝代：宋

草木犹知旧姓名，妖狐折胆在先声。乡来笔下三千字，今日胸中十万兵。直把文章为小技，横遮江汉隐长城。油幢坐啸祛锋镝，六合清风白羽生。
送方岩出帅平峒寇·其一
作者：释居简
朝代：宋

草木犹知旧姓名，妖狐折胆在先声。
乡来笔下三千字，今日胸中十万兵。
直把文章为小技，横遮江汉隠长城。
油幢坐啸祛锋镝，六合清风白羽生。
送方岩出帅平峒寇·其二
作者：释居简
朝代：宋

漠漠江城度柳花，江南春事又天涯。绿抽秧颖秋占稼，碧凝檀云晚未衙。风动十连咸自化，夜严千灶静无哗。书生只事毛锥子，试把轻裘缓带誇。
送方岩出帅平峒寇·其二
作者：释居简
朝代：宋

漠漠江城度柳花，江南春事又天涯。
绿抽秧颖秋占稼，碧凝檀云晚未衙。
风动十连咸自化，夜严千竈静无譁。
书生只事毛锥子，试把轻裘缓带夸。
送明上人归洞庭
作者：释居简
朝代：宋

截流过了复随流，七十二峰横点头。拶到无锥无卓处，太湖空阔跨三州。
送明上人归洞庭
作者：释居简
朝代：宋

截流过了復随流，七十二峯横点头。
拶到无锥无卓处，太湖空阔跨三州。
送昕兄归灵隠
作者：释居简
朝代：宋
体裁：七言绝句

咬定牙关百念灰，巾单一日两番开。灵山近日无消息，踢起从头探一回。
送春
作者：释居简
朝代：宋
体裁：七言绝句

历头恰恰三月小，销减欲去未行春。祖帐不知春去处，清苕拍拍柳晶晶。
送晖上人辞拙庵老人过灵隐
作者：释居简
朝代：宋

退栏老■饶竭斗，云卧指南成过咎。阿师一见便回首，不复待渠开臭口。冷泉眼耳一关■，见闻绝处谁深委。为伊拈出者些儿，占取明窗下单位。
送晖上人辞拙庵老人过灵隠
作者：释居简
朝代：宋

退栏老{牜占}饶竭斗，云卧指南成过咎。
阿师一见便回首，不復待渠开臭口。
冷泉眼耳一关{尢叟}，见闻绝处谁深委。
为伊拈出者些儿，占取明窗下单位。
送普贤智老住洋屿庵
作者：释居简
朝代：宋

狡兔久居狮子窟，妙喜家风已乾没。普贤玉象自何来，无限黄尘起溟渤。
送普贤智老住洋屿庵
作者：释居简
朝代：宋

狡兔久居狮子窟，妙喜家风已干没。
普贤玉象自何来，无限黄尘起溟渤。
送朱监簿
作者：释居简
朝代：宋

才解北归骖，锋车又指南。致身当重镇，掩耳谢空谭。山敛层层䯰，江平曲曲蓝。拈将桃柳恨，留与退之参。
送朱监簿
作者：释居简
朝代：宋

纔解北归骖，锋车又指南。
致身当重镇，掩耳谢空谭。
山敛层层䯰，江平曲曲蓝。
拈将桃柳恨，留与退之参。
送权孤云为母归乡
作者：释居简
朝代：宋

不踞千峯万峰顶，谩劳半座分双径。
情知覆水不容收，再向鄮峰提此令。
大器晚成天所托，不怕者些浑烂却。
俯视群飞已刺天，未反掌间仍扑落。
试从列祖图中看，古注与谁同一眼。
浊港渡头无姓儿，睦州城西老担板。
送权孤云为母归乡
作者：释居简
朝代：宋

不踞千峰万峰顶，谩劳半座分双径。情知覆水不容收，再向鄮峰提此令。大器晚成天所托，不怕者些浑烂却。俯视群飞已刺天，未反掌间仍扑落。试从列祖图中看，古注与谁同一眼。浊港渡头无姓儿，睦州城西老担板。
送杨文昌帅泸南
作者：释居简
朝代：宋

乡心动如翼，勇去挽不还。长年卷百丈，疾飞三峡船。东西跬步间，勋业唾手耳。貂蝉出兜鍪，了不二初志。泸川控井络，衿喉翰西徼。貔貅拥玉帐，万灶听吟啸。蜀相入不毛，赤地方流金。至今龙门江，透底如此心。公乎同此心，印水复印天。我恐席未煖，又下瞿塘船。
送杨文昌帅泸南
作者：释居简
朝代：宋

乡心动如翼，勇去挽不还。
长年卷百丈，疾飞三峡船。
东西跬步间，勋业唾手耳。
貂蝉出兜鍪，了不二初志。
泸川控井络，衿喉翰西徼。
貔貅拥玉帐，万竈听吟啸。
蜀相入不毛，赤地方流金。
至今龙门江，透底如此心。
公乎同此心，印水復印天。
我恐席未暖，又下瞿塘船。
送杨知官
作者：释居简
朝代：宋

铛煮乾坤不作难，至神至妙弗相谩。回头总在乾坤里，毕竟铛从底处安。
送杨知官
作者：释居简
朝代：宋

铛煮干坤不作难，至神至妙弗相谩。
回头总在干坤裏，毕竟铛从底处安。
送林府教英发
作者：释居简
朝代：宋

元化钧陶铸，先生独铸颜。不祥麾跃冶，至蕴剖藏山。幌冷云垂地，名脩玉缀班。圜桥俨冠带，鹄立望公还。
送林府教英发
作者：释居简
朝代：宋

元化钧陶铸，先生独铸颜。
不祥麾跃冶，至藴剖藏山。
幌冷云垂地，名修玉缀班。
圜桥俨冠带，鹄立望公还。
送柔维那
作者：释居简
朝代：宋

出院何妨更罚钱，子承父业且馿年。
五峯不是藏牙爪，不使诸方取次传。
送柔维那
作者：释居简
朝代：宋

出院何妨更罚钱，子承父业且驴年。五峰不是藏牙爪，不使诸方取次传。
送正侍者
作者：释居简
朝代：宋
体裁：七言绝句

光明一段自沈埋，大胆粗心用得乖。若谓一时谩得过，阇黎大似不曾斋。
送正全化主
作者：释居简
朝代：宋

告人觅饭与人吃，伸脚总在缩脚裏。
底事身心太不臧，要令饱不知惭愧。
送正全化主
作者：释居简
朝代：宋

告人觅饭与人吃，伸脚总在缩脚里。底事身心太不臧，要令饱不知惭愧。
送正法悟无證
作者：释居简
朝代：宋

百城烟水渺无涯，一锡南来又北飞。楼阁门开当日事，只今毫发不曾移。
送正法悟无证
作者：释居简
朝代：宋

百城烟水渺无涯，一锡南来又北飞。
楼阁门开当日事，只今毫髮不曾移。
送正知客归省母
作者：释居简
朝代：宋
体裁：七言绝句

拟动归心路已差，直饶归得亦无家。倚门自是难忘母，据令从来不识爷。
送江西仓使魏奏院
作者：释居简
朝代：宋

养廉便似挂衣冠，数米晨炊度百囏。
一节易为千里别，万金难售十年闲。
旧从石笋曾招隠，新种梅花试住山。
老去益高华玉价，区区少室谩追攀。
送江西仓使魏奏院
作者：释居简
朝代：宋

养廉便似挂衣冠，数米晨炊度百艰。一节易为千里别，万金难售十年闲。旧从石笋曾招隐，新种梅花试住山。老去益高华玉价，区区少室谩追攀。
送池州一知客
作者：释居简
朝代：宋
体裁：七言绝句

只者些儿把得牢，跨门便见眼尤高。深冤结尽却扫去，业果熟时何处逃。
送汤少瞻见疎寮
作者：释居简
朝代：宋

而翁扣竹扃，拈出两诗新。
凉柄骎骎置，秋檠隠隠亲。
年劳须制胜，日益是刊陈。
翰长渊源地，山阴试问津。
送汤少瞻见疏寮
作者：释居简
朝代：宋

而翁扣竹扃，拈出两诗新。凉柄骎骎置，秋檠隐隐亲。年劳须制胜，日益是刊陈。翰长渊源地，山阴试问津。
送沈少卿
作者：释居简
朝代：宋

怀哉小隐侯，如水秋练练。又若廉泉廉，练江腼言面。一介不取人，振滞亦赈贫。秉彝不可夺，实德无虚名。我欲借寇君，九虎限天海。不知穹壤间，谁是寇君代。行行拜新渥，新纫紫荷橐。何以为双寿，扬州一双鹤。
送沈少卿
作者：释居简
朝代：宋

怀哉小隠侯，如水秋练练。
又若廉泉廉，练江腼言面。
一介不取人，振滞亦赈贫。
秉彜不可夺，实德无虚名。
我欲借寇君，九虎限天海。
不知穹壤间，谁是寇君代。
行行拜新渥，新纫紫荷橐。
何以为双寿，杨州一双鹤。
送泉南赵帅机赴湖南之辟
作者：释居简
朝代：宋
体裁：五言律诗

潭北湘南路，迢迢几许遥。十连开帅幕，万斛趁秋潮。地籁喧如市，天浆旨在瓢。典刑具前席，以次应佳招。
送洁老归碧云新居
作者：释居简
朝代：宋

小小如巢便称怀，邻无百万买洪崖。炊云子熟呼仙饷，借雪精游与俗乖。禅谬分灯传口耳，耕宁合耦外形骸。田中大义休提掇，定与诸方打不谐。
送洁老归碧云新居
作者：释居简
朝代：宋

小小如巢便称怀，隣无百万买洪崖。
炊云子熟呼仙饷，借雪精游与俗乖。
禅谬分灯传口耳，耕宁合耦外形骸。
田中大义休提掇，定与诸方打不谐。
送济东岩归乡
作者：释居简
朝代：宋
体裁：七言绝句

一别岩扃岁月深，春风狼藉到如今。回头依旧岩前路，百鸟衔花无处寻。
送淳首座归跨鰲·其一
作者：释居简
朝代：宋

陆海当年稳跨鰲，无端理钓入惊涛。
只今深省十年错，却笑从前立处高。
送淳首座归跨鳌
作者：释居简
朝代：宋

陆海当年稳跨鳌，无端理钓入惊涛。只今深省十年错，却笑从前立处高。不打诸方死葛藤，冷看时样巧番腾。卷衣深入家山去，何处觅渠刀斧痕。
送淳首座归跨鳌·其一
作者：释居简
朝代：宋

陆海当年稳跨鳌，无端理钓入惊涛。只今深省十年错，却笑从前立处高。
送淳首座归跨鳌·其二
作者：释居简
朝代：宋
体裁：七言绝句

不打诸方死葛藤，冷看时样巧番腾。卷衣深入家山去，何处觅渠刀斧痕。
送湛麟二兄之投子见秀岩
作者：释居简
朝代：宋

一钵南山与北山，齐头吃饭大家眠。万人海里真消息，肯作西来祖意看。西望淮山望故家，一时荡了旧生涯。袖中留得空拳在，莫学常州人打爷。
送湛麟二兄之投子见秀岩·其一
作者：释居简
朝代：宋

一钵南山与北山，齐头吃饭大家眠。
万人海裏真消息，肯作西来祖意看。
送湛麟二兄之投子见秀岩·其一
作者：释居简
朝代：宋

一钵南山与北山，齐头吃饭大家眠。万人海里真消息，肯作西来祖意看。
送湛麟二兄之投子见秀岩·其二
作者：释居简
朝代：宋
体裁：七言绝句

西望淮山望故家，一时荡了旧生涯。袖中留得空拳在，莫学常州人打爷。
送满上座
作者：释居简
朝代：宋
体裁：七言律诗

文公住处儿时到，尚记崔嵬紫翠联。隔岸土封刘氏藁，它山石刻杜陵篇。天开双阙凌飞雾，经注千名富近年。倘有异时陈伯玉，潸然为我作欣然。
送潜兄归西山
作者：释居简
朝代：宋

虚空讲得花狼藉，正坐膏肓必死疾。
西山一去杳无闻，空使修名光照日。
阿潜竭斗不如是，昼不暇食夜不寐。
凛然铁石乃其心，要出古人一头地。
只今猛省天平错，乌藤影动千山邈。
到家消息在途中，莫向途中小了却。
送潜兄归西山
作者：释居简
朝代：宋

虚空讲得花狼藉，正坐膏肓必死疾。西山一去杳无闻，空使脩名光照日。阿潜竭斗不如是，昼不暇食夜不寐。凛然铁石乃其心，要出古人一头地。只今猛省天平错，乌藤影动千山邈。到家消息在途中，莫向途中小了却。
送灵隐僧往越见浙翁
作者：释居简
朝代：宋

算沙力尽巧翻腾，赤手挥空要觅痕。不是冷泉轻放过，能仁手里有山藤。
送灵隠僧往越见浙翁
作者：释居简
朝代：宋

算沙力尽巧翻腾，赤手挥空要觅痕。
不是冷泉轻放过，能仁手裏有山藤。
送王侍郎改除二首
作者：释居简
朝代：宋

阖闾春秋城，风烟俟时振。乾坤不改色，民物见天定。因仍古道漓，靡然随俗移。中流屹颓澜，万派皆东之。沈机静弗哗，澄湛物斯格。和煦生点点，阳春苏额额。翩翩不容驻，宣化思盟主。问之何因尔，去留有常数。真宰知何心，惜闲如惜金。天悭不容破，破不为佞壬。我知真宰心，暂适沧洲趣。恐此复偶然，还须济川具。泉石岂不好，老我泉石心。可无鹪鹩枝，来傍威凤林。凤兮千仞翔，览德斯下临。青冥丛玉霄，洞视潜伏深。枪榆六月息，共听朝阳吟。梧桐生朝阳，老干垂层阴。夕霭联晨霏，凉入薰风琴。扣弦借清商，千里秋沈沈。乡来嘲哳声，不复沸釜鬵。卷舌绝音响，泯默如病瘖。采羽仍嘤嘤，善类还愔愔。醴泉与竹实，报效杳莫寻。且复事颂祷，耸德齐巍岑。词藻苦羞涩，戛击非球琳。伫为王者瑞，九成仪韶音。
送王侍郎改除二首·其一
作者：释居简
朝代：宋

阖闾春秋城，风烟俟时振。乾坤不改色，民物见天定。因仍古道漓，靡然随俗移。中流屹颓澜，万派皆东之。沈机静弗哗，澄湛物斯格。和煦生点点，阳春苏额额。翩翩不容驻，宣化思盟主。问之何因尔，去留有常数。真宰知何心，惜闲如惜金。天悭不容破，破不为佞壬。我知真宰心，暂适沧洲趣。恐此复偶然，还须济川具。
送王侍郎改除二首·其一
作者：释居简
朝代：宋

阖闾春秋城，风烟俟时振。
干坤不改色，民物见天定。
因仍古道漓，靡然随俗移。
中流屹颓澜，万派皆东之。
沈机静弗譁，澄湛物斯格。
和煦生点点，阳春苏頟頟。
翩翩不容驻，宣化思盟主。
问之何因尔，去留有常数。
真宰知何心，惜闲如惜金。
天悭不容破，破不为佞壬。
我知真宰心，暂适沧洲趣。
恐此復偶然，还须济川具。
送王侍郎改除二首·其二
作者：释居简
朝代：宋

泉石岂不好，老我泉石心。可无鹪鹩枝，来傍威凤林。凤兮千仞翔，览德斯下临。青冥丛玉霄，洞视潜伏深。枪榆六月息，共听朝阳吟。梧桐生朝阳，老干垂层阴。夕霭联晨霏，凉入薰风琴。扣弦借清商，千里秋沈沈。乡来嘲哳声，不复沸釜鬵。卷舌绝音响，泯默如病瘖。采羽仍嘤嘤，善类还愔愔。醴泉与竹实，报效杳莫寻。且复事颂祷，耸德齐巍岑。词藻苦羞涩，戛击非球琳。伫为王者瑞，九成仪韶音。
送王侍郎改除二首·其二
作者：释居简
朝代：宋

泉石岂不好，老我泉石心。
可无鹪鹩枝，来傍威凤林。
凤兮千仞翔，览德斯下临。
青冥丛玉霄，洞视潜伏深。
枪榆六月息，共听朝阳吟。
梧桐生朝阳，老榦垂层阴。
夕霭联晨霏，凉入熏风琴。
扣弦借清商，千里秋沈沈。
乡来嘲哳声，不復沸釜鬵。
卷舌绝音响，泯默如病瘖。
采羽仍嘤嘤，善类还愔愔。
醴泉与竹实，报效杳莫寻。
且復事颂祷，耸德齐巍岑。
词藻苦羞涩，戛击非球琳。
伫为王者瑞，九成仪韶音。
送王宁国
作者：释居简
朝代：宋

习习凉熏至自南，诗人官满策归骖。
腰缠简短聊遵约，家法森严贵不贪。
政入民谣歌得一，月临山驿赋成三。
独余寻丈鸣弦地，仪表江东古子男。
送王宁国
作者：释居简
朝代：宋

习习凉薰至自南，诗人官满策归骖。腰缠简短聊遵约，家法森严贵不贪。政入民谣歌得一，月临山驿赋成三。独馀寻丈鸣弦地，仪表江东古子男。
送王寺丞
作者：释居简
朝代：宋

公来兰陵州，旧俗如解酲。
封中小草木，薿薿皆精神。
乡来矜陆梁，今也猿鸟驯。
乡来矜巧诋，今也伏不伸。
扊扅谨夜户，两载俱撤扁。
舟车集大贾，庠序登秀民。
外则仓廪实，内则府库盈。
此特余事耳，外此请具陈。
时方尚武力，习阅锋选精。
黄金不爱惜，中的咸赏勤。
重信不重金，貔貅肝胆倾。
悠然一寸丹，秋水风泠泠。
脱使玷如粟，孰掩离娄明。
离娄寂无覩，只赋荆溪清。
送王寺丞
作者：释居简
朝代：宋

公来兰陵州，旧俗如解酲。封中小草木，薿薿皆精神。乡来矜陆梁，今也猿鸟驯。乡来矜巧诋，今也伏不伸。扊扅谨夜户，两载俱撤扁。舟车集大贾，庠序登秀民。外则仓廪实，内则府库盈。此特馀事耳，外此请具陈。时方尚武力，习阅锋选精。黄金不爱惜，中的咸赏勤。重信不重金，貔貅肝胆倾。悠然一寸丹，秋水风泠泠。脱使玷如粟，孰掩离娄明。离娄寂无睹，只赋荆溪清。
送王常熟左藏二首
作者：释居简
朝代：宋

常熟端平政，难于子产初。有田皆可井，无港不容疏。龙断家安业，闾阎夜读书。山谣出林疃，处处乐樵渔。志士殊超俗，平常不作奇。到官如去日，归橐似来时。尚友皆名世，沿流逮武夷。由来清操别，端的畏人知。
送王常熟左藏二首·其一
作者：释居简
朝代：宋

常熟端平政，难于子产初。
有田皆可井，无港不容流。
龙断家安业，闾阎夜读书。
山谣出林疃，处处乐樵渔。
送王常熟左藏二首·其一
作者：释居简
朝代：宋

常熟端平政，难于子产初。有田皆可井，无港不容疏。龙断家安业，闾阎夜读书。山谣出林疃，处处乐樵渔。
送王常熟左藏二首·其二
作者：释居简
朝代：宋
体裁：五言律诗

志士殊超俗，平常不作奇。到官如去日，归橐似来时。尚友皆名世，沿流逮武夷。由来清操别，端的畏人知。
送王梁山
作者：释居简
朝代：宋

置书学剑漫游畋，百万樗蒱一掷先。结客缔交南荡寺，买花载酒后湖船。三边百险常单骑，五马双旌未十年。莫作扬州贵人样，兜牟更解出貂蝉。
送王梁山
作者：释居简
朝代：宋

置书学剑漫游畋，百万樗蒱一掷先。
结客缔交南荡寺，买花载酒后湖船。
三边百险常单骑，五马双旌未十年。
莫作杨州贵人样，兜牟更解出貂蝉。
送琛老住硖山
作者：释居简
朝代：宋

珍御权收挂垢衣，憨憨稳放一头低。
全身直入草裏辊，东倒何妨復攂西。
送琛老住硖山
作者：释居简
朝代：宋

珍御权收挂垢衣，憨憨稳放一头低。全身直入草里辊，东倒何妨复擂西。
送琦后堂住荐福
作者：释居简
朝代：宋

锦屏之英老大隋，孤芳寄林非所宜。
南堂特榻越常轨，东山陷虎藏深机。
稽山之琦后来秀，倔强不落古人后。
后堂新破北山荒，夺食驱耕夸敏手。
古已往矣不可觅，胡为区区蹈陈迹。
衲僧怀袖捲风云，何地不容轰霹雳。
吾常学古不学今，确持谠直甘陆沈。
顾影自立时自箴，舍公其谁知此心。
公今老牯群中去，转位回机头角露。
所存匪石不可移，万里骁腾在初步。
送琦后堂住荐福
作者：释居简
朝代：宋

锦屏之英老大隋，孤芳寄林非所宜。南堂特榻越常轨，东山陷虎藏深机。稽山之琦后来秀，倔强不落古人后。后堂新破北山荒，夺食驱耕誇敏手。古已往矣不可觅，胡为区区蹈陈迹。衲僧怀袖捲风云，何地不容轰霹雳。吾常学古不学今，确持谠直甘陆沈。顾影自立时自箴，舍公其谁知此心。公今老牯群中去，转位回机头角露。所存匪石不可移，万里骁腾在初步。
送真上人归洋川
作者：释居简
朝代：宋
体裁：七言绝句

卓地无锥强点胸，不知将底当家风。横行海上无知己，气宇轩昂入汉中。
送碧云庵主归江西
作者：释居简
朝代：宋

碧云独擅香城胜，近与唐朝处士邻。旧出山来空蕙帐，今回首去厌京尘。菊荒尚有霜前馥，荼老宁无雨后新。劳苦玉泓清浅了，解嘲怨鹤断猿嗔。
送碧云庵主归江西
作者：释居简
朝代：宋

碧云独擅香城胜，近与唐朝处士隣。
旧出山来空蕙帐，今回首去厌京尘。
菊荒尚有霜前馥，荼老宁无雨后新。
劳苦玉泓清浅了，解嘲怨鹤断猨嗔。
送祖柏庭知客归乡
作者：释居简
朝代：宋

十载区区探海藏，怀藏如意来寻访。直造凌霄峰顶上。逢大匠，一锤击碎真佳赏。活计从兹俱扫荡，等闲平地滔天浪。万里风云都一桨。尤宏放，折冲佛祖休相让。
送祖柏庭知客归乡
作者：释居简
朝代：宋

十载区区探海藏，怀藏如意来寻访。
直造凌霄峰顶上。
逢大匠，一锤击碎真佳赏。
活计从兹俱扫荡，等闲平地滔天浪。
万里风云都一桨。
尤宏放，折衝佛祖休相让。
送称大师归泉南
作者：释居简
朝代：宋
体裁：七言绝句

曾郎蔡柳与天冠，鼻孔元来不两般。总被上人亲见了，放憨尽好受人瞒。
送范主簿
作者：释居简
朝代：宋

考绩果何如，三年上上书。
官箴小能大，俸给少常余。
款客壶觞静，寻僧水竹虚。
麦船容借便，石浦访楼居。
送范主簿
作者：释居简
朝代：宋

考绩果何如，三年上上书。官箴小能大，俸给少常馀。款客壶觞静，寻僧水竹虚。麦船容借便，石浦访楼居。
送融副寺归潼川
作者：释居简
朝代：宋
体裁：七言绝句

未出门时一款招，至今遗恨杳难消。翻然自觉无恩怨，万里家山未是遥。
送袁状元别驾
作者：释居简
朝代：宋

碧苕秋晶晶，君子尚此洁。
渊渊方寸地，上善固一辙。
白苹对红蓼，亦各振清冽。
况復芬陁利，穆若谢炎热。
譬彼寒水玉，温其出冰雪。
其中富涵蓄，其响亦疎越。
有德必有用，无瑕更无缺。
允属清庙器，合在东序设。
君家圣贤学，拟续邹鲁绝。
正音久不作，倩君木为舌。
风月小鸿沟，矧乃龙首杰。
伟兹真富贵，弗与颜原别。
辉辉近芳日，朣朣袖华月。
余光散遐隠，四海俟昭晰。
遗直在山林，放言敢辞拙。
送袁状元别驾
作者：释居简
朝代：宋

碧苕秋晶晶，君子尚此洁。渊渊方寸地，上善固一辙。白蘋对红蓼，亦各振清冽。况复芬陁利，穆若谢炎热。譬彼寒水玉，温其出冰雪。其中富涵蓄，其响亦疏越。有德必有用，无瑕更无缺。允属清庙器，合在东序设。君家圣贤学，拟续邹鲁绝。正音久不作，倩君木为舌。风月小鸿沟，矧乃龙首杰。伟兹真富贵，弗与颜原别。辉辉近芳日，朣朣袖华月。馀光散遐隐，四海俟昭晰。遗直在山林，放言敢辞拙。
送觉藏主归华藏
作者：释居简
朝代：宋

遁庵胸次太湖宽，偃岳旋岚鼓不湍。老手惯曾谙水脉，也须观水又观澜。
送觉藏主归华藏
作者：释居简
朝代：宋

遯庵胸次太湖宽，偃岳旋岚鼓不湍。
老手惯曾谙水脉，也须观水又观澜。
送言道士
作者：释居简
朝代：宋

净极光通跬步初，谨终宜密不宜疏。掌中秽浊三千刹，觑定根源著一锄。
送言道士
作者：释居简
朝代：宋

凈极光通跬步初，谨终宜密不宜疎。
掌中秽浊三千剎，觑定根源着一锄。
送诜老归千顷山
作者：释居简
朝代：宋

老诜爱山不知了，何事冲寒下巍峭。归装只有一囊诗，囧囧陆离还自照。自言峰顶摩九霄，五月六月雪不消。松风萧萧吹泬寥，千岩万壑酣笙箫。前山后山畬可烧，黄精杂错黄独苗。饭家田米可卒岁，亦有旨蓄延渔樵。人间自有扬州鹤，诜也云胡甘寂寞。笑云乐去悲相随，吾非恶此而逃之。
送诜老归千顷山
作者：释居简
朝代：宋

老诜爱山不知了，何事衝寒下巍峭。
归装只有一囊诗，冏冏陆离还自照。
自言峯顶摩九霄，五月六月雪不消。
松风萧萧吹泬寥，千岩万壑酣笙箫。
前山后山畬可烧，黄精杂错黄独苗。
饭家田米可卒岁，亦有旨蓄延渔樵。
人间自有杨州鹤，诜也云胡甘寂寞。
笑云乐去悲相随，吾非恶此而逃之。
送谢司令通守严陵
作者：释居简
朝代：宋

访竹凌霜后，寻梅趁腊前。
春风方委曲，别乘忽腾骞。
处士不入府，客星仍受廛。
密斋容膝外，何处着壶天。
送谢司令通守严陵
作者：释居简
朝代：宋

访竹凌霜后，寻梅趁腊前。春风方委曲，别乘忽腾骞。处士不入府，客星仍受廛。密斋容膝外，何处著壶天。
送谭浚明归江西
作者：释居简
朝代：宋

恨无玉楮三千幅，尽使春风归约束。
乐饥功谢明月珰，休景息惭芰荷屋。
朋来皎皎歌白驹，不歌长铗弹无鱼。
批风切月瘦弗腴，枕头一束知何书。
欲把列城凭轼下，余子纷纷谩凌跨。
归来袖手如病瘖，舌在何曾问人借。
占灯夜喜傍短檠，剧谭不知山月倾。
元戎后乘沸笳鼓，之子但默黄钟声。
平地邛郲九折坂，十年已恨相逢晚。
四座悲歌漏正迟，一龛风雨花频剪。
镜裏功名一横槊，百鸷啾啾空一鹗。
双玉未倾罍未耻，自倒玉山还自起。
送谭浚明归江西
作者：释居简
朝代：宋

恨无玉楮三千幅，尽使春风归约束。乐饥功谢明月珰，休景息惭芰荷屋。朋来皎皎歌白驹，不歌长铗弹无鱼。批风切月瘦弗腴，枕头一束知何书。欲把列城凭轼下，馀子纷纷谩凌跨。归来袖手如病瘖，舌在何曾问人借。占灯夜喜傍短檠，剧谭不知山月倾。元戎后乘沸笳鼓，之子但默黄钟声。平地邛郲九折坂，十年已恨相逢晚。四座悲歌漏正迟，一龛风雨花频剪。镜里功名一横槊，百鸷啾啾空一鹗。双玉未倾罍未耻，自倒玉山还自起。
送谯回庵作江东宪
作者：释居简
朝代：宋
体裁：七言律诗

千骑前驱拥旆旌，鸟啼花发近清明。斯文自是域中大，廷尉旧持天下平。春到十连皆化日，风清万窍只秋声。庐山面目无人识，应喜重来为主盟。
送赵丞
作者：释居简
朝代：宋

归装又逐西凉去，轻省还如赴上时。
廉者固宜疎住计，富哉只有送行诗。
贴天自与鹓鸿举，钳纸谁容雁鹜欺。
它日宣城厅壁记，岿然一样斗山思。
送赵丞
作者：释居简
朝代：宋

归装又逐西凉去，轻省还如赴上时。廉者固宜疏住计，富哉只有送行诗。贴天自与鹓鸿举，钳纸谁容雁鹜欺。它日宣城厅壁记，岿然一样斗山思。
送赵司理
作者：释居简
朝代：宋

未报金陵大阃书，鹊声犹自绕庭除。若非尚德嘉同姓，应是蒐才副所如。寒日鹭洲千点雪，旧时燕垒几番雏。江东可是无诸葛，不记于家有小于。
送赵司理
作者：释居简
朝代：宋

未报金陵大阃书，鹊声犹自绕庭除。
若非尚德嘉同姓，应是蒐才副所如。
寒日鹭洲千点雪，旧时燕垒几番雏。
江东可是无诸葛，不记于家有小千。
送赵左司
作者：释居简
朝代：宋
体裁：七言律诗

故园风物望归迟，趁得枨黄橘绿时。潮不失期惟自信，象非无胆愧频移。素知天定齐荣辱，应有人嫌不诡随。试问王家第七叔，群山何似蕺山奇。
送赵栖岩分司池阳总干
作者：释居简
朝代：宋
体裁：五言律诗

九华空众山，尤物在尘寰。迥出云雨上，朝来眉睫间。有人皆毓胜，无豹不藏斑。官舍轩楹豁，凭阑莫掩关。
送赵知丞
作者：释居简
朝代：宋

或谓公当去，人谁不喟然。独清非衒俗，众丑自憎妍。华月终能满，苍蝇弗足扇。滔滔五弦水，千里共芳鲜。
送赵知丞
作者：释居简
朝代：宋

或谓公当去，人谁不喟然。
独清非衒俗，众丑自憎妍。
华月终能满，苍蝇弗足扇。
滔滔五絃水，千里共芳鲜。
送赵西里官满归永嘉
作者：释居简
朝代：宋
体裁：七言律诗

宣城归到西湖寺，朋旧如沙散不收。盟鹭又随西里远，惊猿空伴北山愁。同途好友须题品，可意佳篇便献酬。摘得甘花烦见寄，趁它大火未西流。
送达上人归乡
作者：释居简
朝代：宋

肯堂不晓巴蜀音，卍庵错以心传心。
当时尽道有分付，一盲众盲讹至今。
上人觑破便西泝，丑恶却须善藏护。
若也轻轻露一斑，连汝恶名无雪处。
送达上人归乡
作者：释居简
朝代：宋

肯堂不晓巴蜀音，卐庵错以心传心。当时尽道有分付，一盲众盲讹至今。上人觑破便西溯，丑恶却须善藏护。若也轻轻露一斑，连汝恶名无雪处。
送遂宁海泉州权二友
作者：释居简
朝代：宋

狐涎才点著，病已在膏肓。跳入野狐队，聊施起死方。瞥然驴性发，护短不从长。无地容栖泊，全身在帝乡。权也名家驹，遇我以父执。谓可张吾军，咄咄反见逼。惯以劣斗胜，况乃缓缚急。福建与漳泉，佗州终不及。
送遂宁海泉州权二友·其一
作者：释居简
朝代：宋

狐涎才点著，病已在膏肓。跳入野狐队，聊施起死方。瞥然驴性发，护短不从长。无地容栖泊，全身在帝乡。
送遂宁海泉州权二友·其一
作者：释居简
朝代：宋

狐涎纔点着，病已在膏肓。
跳入野狐队，聊施起死方。
瞥然馿性发，护短不从长。
无地容栖泊，全身在帝乡。
送遂宁海泉州权二友·其二
作者：释居简
朝代：宋

权也名家驹，遇我以父执。谓可张吾军，咄咄反见逼。惯以劣斗胜，况乃缓缚急。福建与漳泉，佗州终不及。
送遂宁海泉州权二友·其二
作者：释居简
朝代：宋

权也名家驹，遇我以父执。
谓可张吾军，咄咄反见逼。
惯以劣閗胜，况乃缓缚急。
福建与漳泉，佗州终不及。
送道州使君江西张正父
作者：释居简
朝代：宋

词学清流属上游，可曾轻外叹迟留。半生萧洒居仁宅，千骑精明赴道州。曾拟朝阳鸣老凤，暂从楚水问盟鸥。不妨高索山人贾，款曲归来尽黑头。
送道州使君江西张正父
作者：释居简
朝代：宋

词学清流属上游，可曾轻外嘆迟留。
半生萧洒居仁宅，千骑精明赴道州。
曾拟朝阳鸣老凤，暂从楚水问盟鸥。
不妨高索山人贾，款曲归来尽黑头。
送郡斋两客
作者：释居简
朝代：宋

五马尊前客，长沙太傅双。疆侵过秦论，骚反度湘江。晞露纫春佩，留蟾款曙窗。束书还小隐，静胜扫纷厖。宾主在兰陵，清哉胜挟冰。弈机明揖逊，酒令旋番腾。池草春虽度，溪藤价益增。梯飙十二曲，曲曲款吟朋。
送郡斋两客·其一
作者：释居简
朝代：宋

五马尊前客，长沙太傅双。疆侵过秦论，骚反度湘江。晞露纫春佩，留蟾款曙窗。束书还小隐，静胜扫纷厖。
送郡斋两客·其一
作者：释居简
朝代：宋

五马尊前客，长沙太傅双。
疆侵过秦论，骚反度湘江。
晞露纫春佩，留蟾款曙窗。
束书还小隠，静胜扫纷厖。
送郡斋两客·其二
作者：释居简
朝代：宋

宾主在兰陵，清哉胜挟冰。
弈机明揖逊，酒令旋番腾。
池草春虽度，溪藤价益增。
梯飈十二曲，曲曲款吟朋。
送郡斋两客·其二
作者：释居简
朝代：宋

宾主在兰陵，清哉胜挟冰。弈机明揖逊，酒令旋番腾。池草春虽度，溪藤价益增。梯飙十二曲，曲曲款吟朋。
送鄂渚秋官陈伯奇兼柬阮广文
作者：释居简
朝代：宋
体裁：五言律诗

荣如李郭舟，小为蜀僧留。江汉渺何许，琴书占上游。贪程人易别，劳劝酒难酬。黄鹤风烟古，何曾怕搅搜。
送钱竹岩宰常熟
作者：释居简
朝代：宋

无日游天竺，新除问补陁。两回抽竹策，一语定弦歌。悬应如虚谷，灵通岂祝鮀。只依彭泽样，条具不须多。渊默战纷华，清吟日又斜。尊中常有酒，堂下可施罝。琴响家家月，春酣处处花。平章风物手，小屈课桑麻。
送钱竹岩宰常熟·其一
作者：释居简
朝代：宋
体裁：五言律诗

无日游天竺，新除问补陁。两回抽竹策，一语定弦歌。悬应如虚谷，灵通岂祝鮀。只依彭泽样，条具不须多。
送钱竹岩宰常熟·其二
作者：释居简
朝代：宋
体裁：五言律诗

渊默战纷华，清吟日又斜。尊中常有酒，堂下可施罝。琴响家家月，春酣处处花。平章风物手，小屈课桑麻。
送锡侍者随物初住显慈
作者：释居简
朝代：宋
体裁：七言绝句

迦叶师兄错破颜，阿难病痛在多闻。衲僧斩斩生涯别，辄莫随人脚后跟。
送陈时斋赴湖北宪辟
作者：释居简
朝代：宋

曷与元龙别，河梁五字诗。多君坚素守，交臂得深知。忆过雁回处，料当梅放时。驿驰行卷外，更寄向南枝。
送陈时斋赴湖北宪辟
作者：释居简
朝代：宋

曷与元龙别，河梁五字诗。
多君坚素守，交臂得深知。
忆过鴈回处，料当梅放时。
驿驰行卷外，更寄向南枝。
送陈紫薇分韵得寿字
作者：释居简
朝代：宋

皇极建五福，筮得一曰寿。人间最殊特，何者出其右。持以奉君子，数量未易究。乐哉仁者静，克享本天授。况复湖海豪，不在曹刘后。良玉市有贾，韫椟敢轻售。用大古所难，局缩万牛脰。巨镛当簨簴，欲振待洪扣。乘槎到丛霄，下士逮圭窦。药物固满簋，骥子亦盈厩。弦歌美遥夜，图史乐清昼。养高知道腴，思苦坐吟瘦。淫蛙不停响，老凤合伸咮。想当吟酣时，俗驾不得簉。广居与正位，自有不须僦。一篇荐蔬笋，三舍避衮绣。桂玉破官舍，芝兰茁瑶甃。莫讶分符速，正恐传衣骤。归来黄金瓯，名氏得先覆。看镜了心期，一笑丹砂就。
送陈紫薇分韵得寿字
作者：释居简
朝代：宋

皇极建五福，筮得一曰寿。
人间最殊特，何者出其右。
持以奉君子，数量未易究。
乐哉仁者静，克享本天授。
况復湖海豪，不在曹刘后。
良玉市有贾，韫椟敢轻售。
用大古所难，跼缩万牛脰。
巨镛当簨簴，欲振待洪扣。
乘槎到丛霄，下士逮圭窦。
药物固满簋，骥子亦盈廐。
弦歌美遥夜，图史乐清昼。
养高知道腴，思苦坐吟瘦。
淫蛙不停响，老凤合伸咮。
想当吟酣时，俗驾不得簉。
广居与正位，自有不须僦。
一篇荐蔬笋，三舍避衮绣。
桂玉破官舍，芝兰茁瑶甃。
莫讶分符速，正恐传衣骤。
归来黄金瓯，名氏得先覆。
看镜了心期，一笑丹砂就。
送雪峰殿主化灯油兼简临川道友
作者：释居简
朝代：宋

沈沈古殿寒光射，金色同然无昼夜。
万象森罗影现中，盲者还同覆盆下。
周禅见渠不瞥地，金色光中重按指。
散作人间无尽灯，直下翻身光影裏。
只今此话难藏覆，掉头径出烟萝去。
不是临川旧赏音，此段风流与谁举。
送雪峰殿主化灯油兼简临川道友
作者：释居简
朝代：宋

沈沈古殿寒光射，金色同然无昼夜。万象森罗影现中，盲者还同覆盆下。周禅见渠不瞥地，金色光中重按指。散作人间无尽灯，直下翻身光影里。只今此话难藏覆，掉头径出烟萝去。不是临川旧赏音，此段风流与谁举。
送顾哦松柬祁门尉
作者：释居简
朝代：宋

角转城头晓，风回麦脚斜。清明都冷落，阴翳趱韶华。饭了长亭黍，来分野寺茶。到家三月暮，恰好送莺花。已矣吴门市，祁门问阿连。有书聊话旧，无累不须仙。蜀叟思长计，苕溪缚数椽。不知双璧外，谁与办腰缠。
送顾哦松柬祁门尉·其一
作者：释居简
朝代：宋

角转城头晓，风回麦脚斜。清明都冷落，阴翳趱韶华。饭了长亭黍，来分野寺茶。到家三月暮，恰好送莺花。
送顾哦松柬祁门尉·其一
作者：释居简
朝代：宋

角转城头晓，风回麦脚斜。
清明都冷落，阴翳趱韶华。
饭了长亭黍，来分野寺茶。
到家三月暮，恰好送鶑花。
送顾哦松柬祁门尉·其二
作者：释居简
朝代：宋
体裁：五言律诗

已矣吴门市，祁门问阿连。有书聊话旧，无累不须仙。蜀叟思长计，苕溪缚数椽。不知双璧外，谁与办腰缠。
送高菊磵访方岩侍郎
作者：释居简
朝代：宋
体裁：五言律诗

尘涨软红深，髯高独访寻。贫交难偶俗，生事不关心。米贵甘餐玉，楼宽苦僦金。霞标连雁荡，款款度岑崟。
送魏贰卿之静州
作者：释居简
朝代：宋

一其所二一成非，揆以人情萃必睽。镜岂有心私应物，楚如不众敢咻齐。瘦攲雪萼难谐俗，劲错霜根弗肯低。岣嵝芳尘犹可袭，剩收赤箭就刀圭。
送魏贰卿之静州
作者：释居简
朝代：宋

一其所二一成非，揆以人情萃必睽。
镜岂有心私应物，楚如不众敢咻齐。
瘦欹雪萼难谐俗，劲错霜根弗肯低。
岣嵝芳尘犹可袭，剩收赤箭就刀圭。
送魏郎中出守潮阳
作者：释居简
朝代：宋

临邛犊鼻裈，环堵长萧然。千金贱卖赋，忍为俗子妍。安知有名胜，文采明相鲜。环堵不相下，危行仍危言。自有万间屋，未暇著一椽。屹立鹓鹭行，飞作蓬莱仙。鲜为目前计，阔著胸中天。千骑潮阳州，旌旆行翩翩。身居风化首，鞭著循良先。鳄鱼碧潭底，瘴海光风前。物既不疵疠，俗亦知变迁。问之何因尔，仪刑邦伯贤。我恐席未煖，十行来日边。哂乃韩退之，袁州小回旋。当如黄丞相，登庸由颍川。
送魏郎中出守潮阳
作者：释居简
朝代：宋

临邛犊鼻裩，环堵长萧然。
千金贱卖赋，忍为俗子妍。
安知有名胜，文采明相鲜。
环堵不相下，危行仍危言。
自有万间屋，未暇着一椽。
屹立鹓鹭行，飞作蓬莱仙。
鲜为目前计，阔着胸中天。
千骑潮阳州，旌旆行翩翩。
身居风化首，鞭着循良先。
鰐鱼碧潭底，瘴海光风前。
物既不疵疠，俗亦知变迁。
问之何因尔，仪刑邦伯贤。
我恐席未暖，十行来日边。
哂乃韩退之，袁州小回旋。
当如黄丞相，登庸由颍川。
送黄郡博之官高邮
作者：释居简
朝代：宋

一曲占晴湖，楼居岂俗居。人虽增境胜，鹭不与鸥疏。古锦投明月，春风入绛幮。好诗频遣寄，莫遣不情书。贵作横金客，才如切玉刀。长城坚未下，大敌勇难鏖。老兔明千里，垂虹绿半篙。何时醉醽醁，伴我读离骚。
送黄郡博之官高邮·其一
作者：释居简
朝代：宋

一曲占晴湖，楼居岂俗居。
人虽增境胜，鹭不与鸥疎。
古锦投明月，春风入绛幮。
好诗频遣寄，莫遣不情书。
送黄郡博之官高邮·其一
作者：释居简
朝代：宋

一曲占晴湖，楼居岂俗居。人虽增境胜，鹭不与鸥疏。古锦投明月，春风入绛幮。好诗频遣寄，莫遣不情书。
送黄郡博之官高邮·其二
作者：释居简
朝代：宋
体裁：五言律诗

贵作横金客，才如切玉刀。长城坚未下，大敌勇难鏖。老兔明千里，垂虹绿半篙。何时醉醽醁，伴我读离骚。
送默老住涵清
作者：释居简
朝代：宋
体裁：七言绝句

逆水波心击怒雷，老珣全体入廛来。行看万里无云翳，又把青天骂一回。
逆风
作者：释居简
朝代：宋
体裁：七言绝句

劈面东风不肯西，西州客子莫颦眉。一从四国流言后，直至如今不反吹。
逆风行
作者：释居简
朝代：宋

大块噫气一气同，条达万彙参化工。
不教扶摇转羊角，五日一吹零雨蒙。
唤醒枯槁皆蒙茸，假借秋鬓回春容。
后来见说兰台宫，君臣相与论雌雄。
至今雌雄无辨白，几回拟问兰台客。
便从平地欲泠然，结口土囊呼不得。
坐使六月七月背汗挥老农，燥土滴作兰塘融。
赫赫炎炎濯无处，积威蓄锐尽数施玄冬。
一叶东来顺流水，怒号不肯吹船尾。
转船又復投西去，蓬蓬依旧从东起。
试从逆境求诸己，可容不拜飞廉赐。
谨勿颠狂蹈前辙，长不鸣条伴华月。
逆风行
作者：释居简
朝代：宋

大块噫气一气同，条达万汇参化工。不教扶摇转羊角，五日一吹零雨濛。唤醒枯槁皆蒙茸，假借秋鬓回春容。后来见说兰台宫，君臣相与论雌雄。至今雌雄无辨白，几回拟问兰台客。便从平地欲泠然，结口土囊呼不得。坐使六月七月背汗挥老农，燥土滴作兰塘融。赫赫炎炎濯无处，积威蓄锐尽数施玄冬。一叶东来顺流水，怒号不肯吹船尾。转船又复投西去，蓬蓬依旧从东起。试从逆境求诸己，可容不拜飞廉赐。谨勿颠狂蹈前辙，长不鸣条伴华月。
道友求颂
作者：释居简
朝代：宋
体裁：偈颂

平常退一步行时，浑似输机国手棋。成就自家行履处，路逢巇崄亦平夷。
道场山两题 其二 一勺泉
作者：释居简
朝代：宋

岩隙带痕云，涓涓不受尘。洼尊元自浅，攲器不须盈。镜彻双明碧，花浮少许春。汉宫分烛后，新洁试清清。
道场山两题·其一
作者：释居简
朝代：宋
体裁：五言律诗

凿地潴寒碧，泠泠湛弗摇。方奁开素镜，阔幅剪生绡。甃古天为底，杯深雪涨潮。俗交浓若醴，一滴也难消。
道场山两题·其二
作者：释居简
朝代：宋

岩隙带痕云，涓涓不受尘。
漥尊元自浅，欹器不须盈。
镜彻双明碧，花浮少许春。
汉宫分烛后，新洁试清清。
道场山两题·清池
作者：释居简
朝代：宋

凿地潴寒碧，泠泠湛弗摇。方奁开素镜，阔幅剪生绡。甃古天为底，杯深雪涨潮。俗交浓若醴，一滴也难消。岩隙带痕云，涓涓不受尘。洼尊元自浅，攲器不须盈。镜彻双明碧，花浮少许春。汉宫分烛后，新洁试清清。
道场火后化缘
作者：释居简
朝代：宋

千间百堵尽飞灰，见说恩光早晚回。睹史夜摩新样范，定随丛玉下天来。
道场火后化缘
作者：释居简
朝代：宋

千间百堵尽飞灰，见说恩光早晚回。
覩史夜摩新样范，定随丛玉下天来。
郭教授自常州来得蔡提干书
作者：释居简
朝代：宋

门丁通刺字，道是小汾阳。宅相有梅屋，子衿森雁行。蟾犀排麝馥，鱼蠹避芸香。冷帐春风暖，何时话对床。
郭教授自常州来得蔡提干书
作者：释居简
朝代：宋

门丁通刺字，道是小汾阳。
宅相有梅屋，子衿森鴈行。
蟾犀排麝馥，鱼蠹避芸香。
冷帐春风暖，何时话对床。
酬乐清陈簿雪中平反
作者：释居简
朝代：宋

用恕存存坐照奸，奸如挟纩弗知寒。天虽有二无偏覆，网既开三亦甚宽。疑欲惟轻刑自省，死终弗怨枕方安。雪中小试阳和力，天地生成却不难。
酬乐清陈簿雪中平反
作者：释居简
朝代：宋

用恕存存坐照姦，姦如挟纩弗知寒。
天虽有二无偏覆，网既开三亦甚宽。
疑欲惟轻刑自省，死终弗怨枕方安。
雪中小试阳和力，天地生成却不难。
酬于君实
作者：释居简
朝代：宋

新有吴霜着鬓颠，却无俗驾到门前。
试寻池草生春思，不为楼钟废晓眠。
葵苦易荒鉏短日，豆甘多种廪残年。
家生冷淡尤堪笑，却怕炎炎又可怜。
酬于君实
作者：释居简
朝代：宋

新有吴霜著鬓颠，却无俗驾到门前。试寻池草生春思，不为楼钟废晓眠。葵苦易荒锄短日，豆甘多种廪残年。家生冷淡尤堪笑，却怕炎炎又可怜。
酬云卧白鸡
作者：释居简
朝代：宋
体裁：七言绝句

冠染丹砂雪剪翎，不因风雨废常鸣。有时失度无人醒，只有刘琨与祖生。
酬南宕诸友
作者：释居简
朝代：宋
体裁：五言律诗

岁闰黄杨厄，年丰白昼长。独居无一事，两度见重阳。野馈同谁饷，闲花各自芳。贳将今夜月，藉手送秋光。
酬卢玉堂
作者：释居简
朝代：宋

溪友弗来过，幽栖欠濯磨。眼饥嫌睡少，竹醉惜移多。雏燕骈争乳，慵莺噤弗歌。窗低云不扫，零乱尽从它。
酬卢玉堂
作者：释居简
朝代：宋

溪友弗来过，幽栖欠濯磨。
眼饥嫌睡少，竹醉惜移多。
雏燕骈争乳，慵鶑噤弗歌。
窗低云不扫，零乱尽从它。
酬卢直院新荷
作者：释居简
朝代：宋
体裁：五言律诗

爱此青钱小，移舟傍浅湄。团青迎浴佛，脆绿未巢龟。翠幄钿孤镜，瑶田葑四维。微风翻嫩紫，半捲欲开时。
酬嘉兴别驾谢司直
作者：释居简
朝代：宋

搀春艺兰茝，采采山之阿。
雪砌拓余地，华风日编摩。
芳洁渐可冀，榛莽常婆娑。
紫牙茁新馥，熏莸相错磨。
引类联根株，图蔓费斧柯。
何补种殖勤，苦心忘鬓皤。
九畹与百畮，恨少不恨多。
薿薿广庭玉，比德元同科。
余光烛槜李，散彩摇清波。
太湖跨三州，如此明月何。
酬姜贫乐
作者：释居简
朝代：宋

我欲渊明伯仲间，为谁乾没静中闲。直将目送孤鸿度，横截湖飞短艇还。稍閒便同搜万象，更忙亦可看孤山。是閒真隐多馀地，玄豹何尝肯露斑。
酬姜贫乐
作者：释居简
朝代：宋

我欲渊明伯仲间，为谁干没静中闲。
直将目送孤鸿度，横截湖飞短艇还。
稍閒便同搜万象，更忙亦可看孤山。
是閒真隠多余地，玄豹何尝肯露斑。
酬子寿谢宫使七夕见寄
作者：释居简
朝代：宋

吾门开康庄，吾心洞秋旻。泓澄湛无底，方寸无涯津。美人隔秋水，数月一合并。昨宵七月七，游子脚不停。仰看乌鹊桥，遥盼牛女星。吁天致私祷，席地罗广庭。乞巧问天孙，逐物昧己灵。齐东田野间，语言殊不经。夫何古犹今，竞作奔奔鹑。玉霄眇空阔，银汉横青冥。不须赋解嘲，且复歌闲情。
酬子寿谢宫使七夕见寄
作者：释居简
朝代：宋

吾门开康庄，吾心洞秋旻。
泓澄湛无底，方寸无涯津。
美人隔秋水，数月一合并。
昨宵七月七，游子脚不停。
仰看乌鹊桥，遥盼牛女星。
吁天致私祷，席地罗广庭。
乞巧问天孙，逐物昧己灵。
齐东田野间，语言殊不经。
夫何古犹今，竞作奔奔鹑。
玉霄眇空阔，银汉横青冥。
不须赋解嘲，且復歌闲情。
酬季敬父清明见寄
作者：释居简
朝代：宋

半雨阴阴复半晴，芳郊紫径厌尘轻。飞花逐旋将春去，续绠寻思系日倾。梦苦流莺呼得觉，愁嫌啼鴂唤教生。频搔短发临寒水，添了星星几点明。
酬季敬父清明见寄
作者：释居简
朝代：宋

半雨阴阴復半晴，芳郊紫径厌尘轻。
飞花逐旋将春去，续绠寻思繫日倾。
梦苦流鶑呼得觉，愁嫌啼鴂唤教生。
频搔短髮临寒水，添了星星几点明。
酬宁国陈中书劝耕
作者：释居简
朝代：宋

深閴禅扉未扣关，先将鸾尾扫层峦。
贵于步屧狂工部，健胜游山老谢安。
静裏韶华天宇大，笑中耆艾酒尊宽。
独余缱绻林泉思，更为山红小倚阑。
酬宁国陈中书劝耕
作者：释居简
朝代：宋

深阒禅扉未扣关，先将鸾尾扫层峦。贵于步屧狂工部，健胜游山老谢安。静里韶华天宇大，笑中耆艾酒尊宽。独馀缱绻林泉思，更为山红小倚阑。
酬寒泉牡丹
作者：释居简
朝代：宋

见说姚家与魏家，紫琼黄玉剪纷葩。
亭亭贵重推名辈，岁岁清明赏大花。
日褪晓晴连影好，露添夜冷并枝斜。
一从娄舞霓裳徧，憔悴春风怨物华。
酬寒泉牡丹
作者：释居简
朝代：宋

见说姚家与魏家，紫琼黄玉剪纷葩。亭亭贵重推名辈，岁岁清明赏大花。日褪晓晴连影好，露添夜冷并枝斜。一从娄舞霓裳遍，憔悴春风怨物华。
酬当涂何户曹畏斋金陵三篇见寄兼柬饷台上幕许从道
作者：释居简
朝代：宋

山木凌秋似鬓苍，静观浮俗饱炎凉。唤回猿鹤弹三叠，话到陈隋笑几场。云度闲情疑路断，草生奇馥染林香。莫乘残照催归骑，白下留门惯漏长。笔耕白首不逢年，间得新题似得仙。磨透铁泓空费力，吟残金薤弗成篇。未忘陋巷希瞠若，不信长虹死浩然。小驻行云聊寄恨，莫为愁雨湿吴天。松根葛藟亟扳缘，势极青冥恨不前。莺閟好音春不响，鹤嫌遗臭夜移眠。回头华表一千载，开眼檀萝十九年。想见息阴羞恶木，断魂岭海吊诸贤。
酬当涂何户曹畏斋金陵三篇见寄兼柬饷台上幕许从道·其一
作者：释居简
朝代：宋

山木凌秋似鬓苍，静观浮俗饱炎凉。
唤回猨鹤弹三迭，话到陈隋笑几场。
云度闲情疑路断，草生奇馥染林香。
莫乘残照催归骑，白下留门惯漏长。
酬当涂何户曹畏斋金陵三篇见寄兼柬饷台上幕许从道·其一
作者：释居简
朝代：宋

山木凌秋似鬓苍，静观浮俗饱炎凉。唤回猿鹤弹三叠，话到陈隋笑几场。云度闲情疑路断，草生奇馥染林香。莫乘残照催归骑，白下留门惯漏长。
酬当涂何户曹畏斋金陵三篇见寄兼柬饷台上幕许从道·其三
作者：释居简
朝代：宋

松根葛藟亟扳缘，势极青冥恨不前。莺閟好音春不响，鹤嫌遗臭夜移眠。回头华表一千载，开眼檀萝十九年。想见息阴羞恶木，断魂岭海吊诸贤。
酬当涂何户曹畏斋金陵三篇见寄兼柬饷台上幕许从道·其三
作者：释居简
朝代：宋

松根葛藟亟扳缘，势极青冥恨不前。
鶑閟好音春不响，鹤嫌遗臭夜移眠。
回头华表一千载，开眼檀萝十九年。
想见息阴羞恶木，断魂岭海吊诸贤。
酬当涂何户曹畏斋金陵三篇见寄兼柬饷台上幕许从道·其二
作者：释居简
朝代：宋
体裁：七言律诗

笔耕白首不逢年，间得新题似得仙。磨透铁泓空费力，吟残金薤弗成篇。未忘陋巷希瞠若，不信长虹死浩然。小驻行云聊寄恨，莫为愁雨湿吴天。
酬方司法一首
作者：释居简
朝代：宋
体裁：五言律诗

五字堪呈佛，投珍颇惜哉。汤汤大雅后，衮衮建安来。逸思属万象，空庭步几回。海陵藕花幕，已为故人开。
酬方岩
作者：释居简
朝代：宋

大溪小溪沙水明，浊可濯足清濯缨。渊渊寸田湛古井，澄浊与之俱忘形。绿野菜花三四亩，不图娱客犹供口。旧种庭前三树槐，更有门前五株柳。时拊碧云歌碧云，婆娑鹄羽青纶巾。不妨别调吟梁甫，收拾乾坤浩荡春。
酬方岩
作者：释居简
朝代：宋

大溪小溪沙水明，浊可濯足清濯缨。
渊渊寸田湛古井，澄浊与之俱忘形。
绿野菜花三四畮，不图娱客犹供口。
旧种庭前三树槐，更有门前五株柳。
时拊碧云歌碧云，婆娑鹄羽青纶巾。
不妨别调吟梁甫，收拾干坤浩荡春。
酬晦斋谢司直和子寿宫使赋归来望思之台
作者：释居简
朝代：宋

推恩保四海，寡恩徒自戕。父兮不念子，悠悠我心伤。父子至情天性也，戾岂自经沟渎者。回天无药愈狂酲，朽索胡为羁六马。邪心不作天不疑，皇恤江充刘屈氂。灵脩一悟倘可冀，抑免杀身伤父慈。千秋一言机发弩，堕甑已非何所补。归来望思兮胡不归，千古万古一抔土。
酬晦斋谢司直和子寿宫使赋归来望思之台
作者：释居简
朝代：宋

推恩保四海，寡恩徒自戕。
父兮不念子，悠悠我心伤。
父子至情天性也，戾岂自经沟渎者。
回天无药愈狂酲，朽索胡为羁六马。
邪心不作天不疑，皇恤江充刘屈牦。
灵修一悟倘可冀，抑免杀身伤父慈。
千秋一言机发弩，堕甑已非何所补。
归来望思兮胡不归，千古万古一抔土。
酬李如山见寄
作者：释居简
朝代：宋

俗棼须尽扫，扫尽又纷华。
喧避蚁争市，静看蜂报衙。
竹梢斑殒箨，苹渚素浮花。
自把闲消遣，从容日又斜。
酬李如山见寄
作者：释居简
朝代：宋

俗棼须尽扫，扫尽又纷华。喧避蚁争市，静看蜂报衙。竹梢斑殒箨，蘋渚素浮花。自把闲消遣，从容日又斜。
酬杨左司
作者：释居简
朝代：宋

蜜花小春操，自笑雪萼迟。
中有千斛香，半点不自私。
逮兹良月半，着得鲜风吹。
吹作群卉先，以庆此段奇。
悠然一临风，粲然一解颐。
孤芳尔何事，要结斯人知。
紫荷乡来橐，綵庭亲付衣。
今兹玉笋班，默赞元化机。
不知春几何，但见物自怡。
蔼蔼蒸粹和，荡荡生华滋。
问之何因尔，有以润色之。
善颂继善祷，试听舆人辞。
亦既多寿祉，颂祷夫奚为。
盍观舆人心，以尉舆人思。
酬杨左司
作者：释居简
朝代：宋

蜜花小春操，自笑雪萼迟。中有千斛香，半点不自私。逮兹良月半，著得鲜风吹。吹作群卉先，以庆此段奇。悠然一临风，粲然一解颐。孤芳尔何事，要结斯人知。紫荷乡来橐，綵庭亲付衣。今兹玉笋班，默赞元化机。不知春几何，但见物自怡。蔼蔼蒸粹和，荡荡生华滋。问之何因尔，有以润色之。善颂继善祷，试听舆人辞。亦既多寿祉，颂祷夫奚为。盍观舆人心，以尉舆人思。
酬毓斋李尚书
作者：释居简
朝代：宋
体裁：五言律诗

惜闲如惜金，不趱雪侵簪。步向青冥却，交容野逸寻。禅深排默照，句熟动酣吟。得趣忘弦索，无声自赏音。
酬水心叶待制见寄宿觉庵记并诗
作者：释居简
朝代：宋
体裁：五言律诗

天藏今偶得，人杰古犹存。莫遣苔封径，宁教竹碍门。市喧酣蚁战，潮晚看鲸吞。金粟元非病，何妨一驾言。
酬洪朝奉
作者：释居简
朝代：宋
体裁：古风

楼居八十行地仙，两脚踏土轻蹁跹。饮如长鲸食如虎，老齿不摇金石坚。年年正三二月天，花间幽讨酬芳鲜。要续李杜三千篇，晚唐不足争媸妍。归来醉卧北窗下，静照无私观物化。孙枝生子又生孙，鼎来庆事前无闻。堂中衮绣方烂烂，门前桃李长纷纷。敛福锡民天所祚，吉德在躬如密付。要看寿富享天然，熏陶六极熙熙然。
酬滕主簿
作者：释居简
朝代：宋
体裁：五言律诗

帆开得便风，从事果何从。研滑磨穿底，毫铦贾勇锋。三千篇谩与，十四字休封。岁晚论交地，由来淡胜浓。
酬演维那
作者：释居简
朝代：宋

踢卓藏身已见赃，至今犹未识宗纲。
自余漆桶尤堪笑，食在唇边不得噇。
酬演维那
作者：释居简
朝代：宋

踢卓藏身已见赃，至今犹未识宗纲。自馀漆桶尤堪笑，食在唇边不得噇。
酬王哦松八景 其七 金焦雨馀
作者：释居简
朝代：宋

雨后双螺对绾青，采毫曾此蘸中泠。写成九派分流势，不写当年瘗鹤铭。
酬王哦松八景 其三 潇湘雨过
作者：释居简
朝代：宋

雨歇江空锦瑟鸣，亟图清绝些湘灵。斯须云敛便有月，更著数峰江上青。
酬王哦松八景 其五 吴江秋晚
作者：释居简
朝代：宋

浩然直养老益壮，吐作跨水晴虹飞。三万顷秋天贴水，不禁依约写烟霏。
酬王哦松八景 其四 鄂渚春归
作者：释居简
朝代：宋

噎噎梅花煖响初，晓来痕绿到蘼芜。鹗沈鹦鹉千年恨，指旧江山忍按图。
酬王哦松八景·其一
作者：释居简
朝代：宋
体裁：七言绝句

横玉临江展碧纨，冯夷庭院水晶寒。天教两赋酬风雅，不谓人閒作画看。
酬王哦松八景·其七
作者：释居简
朝代：宋

雨后双螺对绾青，采毫曾此蘸中泠。
冩成九派分流势，不冩当年瘗鹤铭。
酬王哦松八景·其三
作者：释居简
朝代：宋

雨歇江空锦瑟鸣，亟图清绝些湘灵。
斯须云敛便有月，更着数峯江上青。
酬王哦松八景·其二
作者：释居简
朝代：宋
体裁：七言绝句

欲从山北驻晴霏，先与山南淡扫眉。见说商周遗俗在，试寻康俗未来时。
酬王哦松八景·其五
作者：释居简
朝代：宋

浩然直养老益壮，吐作跨水晴虹飞。
三万顷秋天贴水，不禁依约冩烟霏。
酬王哦松八景·其八
作者：释居简
朝代：宋
体裁：七言绝句

羡他蓑笠度年华，尽把风烟付贺家。盘礴细搜吟意绪，明波一曲小菱花。
酬王哦松八景·其六
作者：释居简
朝代：宋
体裁：七言绝句

素车白马作前驱，垒雪屯云拟不如。尺纸忽翻千尺练，断魂强弩控弦初。
酬王哦松八景·其四
作者：释居简
朝代：宋

噎噎梅花暖响初，晓来痕绿到蘼芜。
鹗沈鹦鹉千年恨，指旧江山忍按图。
酬王哦松八景·赤壁泛月
作者：释居简
朝代：宋

横玉临江展碧纨，冯夷庭院水晶寒。天教两赋酬风雅，不谓人閒作画看。欲从山北驻晴霏，先与山南淡扫眉。见说商周遗俗在，试寻康俗未来时。雨歇江空锦瑟鸣，亟图清绝些湘灵。斯须云敛便有月，更著数峰江上青。噎噎梅花煖响初，晓来痕绿到蘼芜。鹗沈鹦鹉千年恨，指旧江山忍按图。浩然直养老益壮，吐作跨水晴虹飞。三万顷秋天贴水，不禁依约写烟霏。素车白马作前驱，垒雪屯云拟不如。尺纸忽翻千尺练，断魂强弩控弦初。雨后双螺对绾青，采毫曾此蘸中泠。写成九派分流势，不写当年瘗鹤铭。羡他蓑笠度年华，尽把风烟付贺家。盘礴细搜吟意绪，明波一曲小菱花。
酬盘隐别驾
作者：释居简
朝代：宋

出门骑无驴，拟絷刚风骑。问之何因尔，蜚度弱水涯。弱水三万里，风烟接蓬趾。仰止蓬山云，青红湿窗几。煌煌华玉枝，采采黄金芝。瀣零濯鲜好，归来赋三岛。
酬盘隐别驾
作者：释居简
朝代：宋

早悟玄元一曰慈，持身有本是无私。戒将重帚伤蝼蚁，弗买生鱼喂鹭鸶。桂实松高宜寿此，竹清梅瘦亦如斯。吟成换得神仙骨，不枉凭阑撚断髭。随官曾读颂中兴，符竹将分第二灯。一气所钟清似镜，十成相肖澹于僧。红栽水玉不多日，碧数雾鬟无数层。台上只教猿自啸，秦箫虽美弗同登。
酬盘隐别驾·其一
作者：释居简
朝代：宋

早悟玄元一曰慈，持身有本是无私。戒将重帚伤蝼蚁，弗买生鱼喂鹭鸶。桂实松高宜寿此，竹清梅瘦亦如斯。吟成换得神仙骨，不枉凭阑撚断髭。
酬盘隐别驾七夕
作者：释居简
朝代：宋

水风池馆濯明妆，两袖澄鲜伫晚香。金注月波秋未满，银开星渚夜生凉。素怜醉客阳辞酒，才就新题略举觞。拙不可穷安用巧，听他乞得巧人忙。
酬盘隐别驾雪
作者：释居简
朝代：宋

台空罢讲经，底事雨花零。鸡误中宵白，山迷昨日青。槎牙浑欲死，和煦便通灵。怕压疏疏竹，寒敲不忍听。
酬盘隐总饷园中之什
作者：释居简
朝代：宋

总饷园中赋咏佳，可曾误指玉钩斜。烟鬟闯户青浮玉，羽盖亭云绿护花。瘦竹引风留客旆，长江流月去谁家。暮天漾漾随潮展，彷佛西兴渡口沙。
酬盘隠别驾
作者：释居简
朝代：宋

出门骑无馿，拟馽刚风骑。
问之何因尔，蜚度弱水涯。
弱水三万里，风烟接蓬趾。
仰止蓬山云，青红湿窗几。
煌煌华玉枝，采采黄金芝。
瀣零濯鲜好，归来赋三岛。
酬盘隠别驾·其一
作者：释居简
朝代：宋

早悟玄元一曰慈，持身有本是无私。
戒将重帚伤蝼蚁，弗买生鱼餵鹭鸶。
桂实松高宜寿此，竹清梅瘦亦如斯。
吟成换得神仙骨，不枉凭阑捻断髭。
酬盘隠别驾·其二
作者：释居简
朝代：宋
体裁：七言律诗

随官曾读颂中兴，符竹将分第二灯。一气所钟清似镜，十成相肖澹于僧。红栽水玉不多日，碧数雾鬟无数层。台上只教猿自啸，秦箫虽美弗同登。
酬盘隠别驾七夕
作者：释居简
朝代：宋

水风池舘濯明粧，两袖澄鲜竚晚香。
金注月波秋未满，银开星渚夜生凉。
素怜醉客阳辞酒，纔就新题略举觞。
拙不可穷安用巧，听他乞得巧人忙。
酬盘隠别驾雪
作者：释居简
朝代：宋

台空罢讲经，底事雨花零。
鸡误中宵白，山迷昨日青。
槎牙浑欲死，和煦便通灵。
怕压疎疎竹，寒敲不忍听。
酬盘隠总饷园中之什
作者：释居简
朝代：宋

总饷园中赋咏佳，可曾误指玉鈎斜。
烟鬟闯户青浮玉，羽盖亭云绿护花。
瘦竹引风留客旆，长江流月去谁家。
暮天漾漾随潮展，彷佛西兴渡口沙。
酬秋塘古诗之惠
作者：释居简
朝代：宋

乡来小朵烟苍苍，乌纱瘦策寻初凉。囊封借月留云章，朗吟响答山琅琅。寥寥十载遥相望，尺书不得鸿雁将。朅来屡分读书床，残编断柬杂朱黄。梅花楮帐芙蓉裳，书传腾馥掩众芳。前日破雨破竹窗，勃窣倒屣成踉跄。寒暄一语不暇吐，望之岿然鲁灵光。郊寒岂复疗岛瘦，齐大叵堪容楚狂。亭亭雪茸未下榻，采采霜荠先盈筐。长歌烂烂古锦段，十诗亹亹秋圃场。离骚大雅得祖述，夜光明月相抵当。不贻它人乃见及，三咽十袭藏缄箱。藿葵䫲颔欠琼玖，谁羹甘露医沧浪。车轮裹蒲碾云汉，为我举手瓢天浆。
酬秋塘古诗之惠
作者：释居简
朝代：宋

乡来小朵烟苍苍，乌纱瘦策寻初凉。
囊封借月留云章，朗吟响答山琅琅。
寥寥十载遥相望，尺书不得鸿鴈将。
朅来屡分读书床，残编断柬杂朱黄。
梅花楮帐芙蓉裳，书传腾馥掩众芳。
前日破雨破竹窗，勃窣倒屣成踉跄。
寒暄一语不暇吐，望之岿然鲁灵光。
郊寒岂復疗岛瘦，齐大叵堪容楚狂。
亭亭雪茸未下榻，采采霜荠先盈筐。
长歌烂烂古锦段，十诗亹亹秋圃场。
离骚大雅得祖述，夜光明月相抵当。
不贻它人乃见及，三嚥十袭藏缄箱。
藿葵䫲颔欠琼玖，谁羹甘露医沧浪。
车轮裹蒲碾云汉，为我举手瓢天浆。
酬竹岩江湖伟观
作者：释居简
朝代：宋

伟观如伟人，特立万夫上。
胸中九云梦，浩然老益壮。
挂窗着孤山，排闼数秦望。
平湖宜阴晴，西子亦澜浪。
江潮齐晦朔，海若见情状。
由来非地献，亦復岂天相。
谁将万象影，幻此千幅怅。
悠然会真意，何以堪俗况。
曲阑供小立，双眸纵遐放。
空蒙辨畛畦，平漫分趣尚。
外则尽诸物，内则了诸妄。
何妨水涵空，勿使云塞向。
不须陋狭隘，更復事宽旷。
湛此一寸虚，秘发千古藏。
酬竹岩江湖伟观
作者：释居简
朝代：宋

伟观如伟人，特立万夫上。胸中九云梦，浩然老益壮。挂窗著孤山，排闼数秦望。平湖宜阴晴，西子亦澜浪。江潮齐晦朔，海若见情状。由来非地献，亦复岂天相。谁将万象影，幻此千幅怅。悠然会真意，何以堪俗况。曲阑供小立，双眸纵遐放。空濛辨畛畦，平漫分趣尚。外则尽诸物，内则了诸妄。何妨水涵空，勿使云塞向。不须陋狭隘，更复事宽旷。湛此一寸虚，秘发千古藏。
酬竹岩赋行春桥翁媪摘白
作者：释居简
朝代：宋

恨霜点鬓讳言霜，谁敢从翁话鬓苍。
每见丹林枫剪剪，只云青女陈堂堂。
所余不足供弹镊，既往徒嗟易断肠。
惆怅行春桥下水，无朝无暮只沧浪。
酬竹岩赋行春桥翁媪摘白
作者：释居简
朝代：宋

恨霜点鬓讳言霜，谁敢从翁话鬓苍。每见丹林枫剪剪，只云青女陈堂堂。所馀不足供弹镊，既往徒嗟易断肠。惆怅行春桥下水，无朝无暮只沧浪。
酬谢司直晦斋寄宋湖州见柬
作者：释居简
朝代：宋

春无十日好，又是去堂堂。柳借鹅黄重，花消蝶粉香。清和宜晚步，零落课残芳。北牖华风煖，朝来尚宠光。清苕春事早，三月已无花。岁涝塍犹缺，田低水再车。远怀难尽寄，近况却全佳。也似云台吏，生涯未有涯。
酬谢司直晦斋寄宋湖州见柬·其一
作者：释居简
朝代：宋

春无十日好，又是去堂堂。
柳借鹅黄重，花消蝶粉香。
清和宜晚步，零落课残芳。
北牖华风暖，朝来尚宠光。
酬谢司直晦斋寄宋湖州见柬·其一
作者：释居简
朝代：宋

春无十日好，又是去堂堂。柳借鹅黄重，花消蝶粉香。清和宜晚步，零落课残芳。北牖华风煖，朝来尚宠光。
酬谢司直晦斋寄宋湖州见柬·其二
作者：释居简
朝代：宋
体裁：五言律诗

清苕春事早，三月已无花。岁涝塍犹缺，田低水再车。远怀难尽寄，近况却全佳。也似云台吏，生涯未有涯。
酬谢寺丞
作者：释居简
朝代：宋
体裁：七言律诗

厥月维良庆佛生，诞弥随佛际昌明。循良既负剑南最，枉直暂丞天下平。池草自随新句好，砌兰长傍故家荣。当年骈俪归弹压，今日丝纶要老成。
酬赵天乐
作者：释居简
朝代：宋

桂为诗人馥，邻喧羯鼓催。秋窗无唤起，海石借飞来。眼老因山碧，襟疏并水开。何妨不解饮，对客浅持杯。
酬赵天乐
作者：释居简
朝代：宋

桂为诗人馥，隣喧羯鼓催。
秋窗无唤起，海石借飞来。
眼老因山碧，襟疎并水开。
何妨不解饮，对客浅持杯。
酬赵山中
作者：释居简
朝代：宋
体裁：五言律诗

壶公云雨上，秀整压全吴。白眼嫌人俗，玄裳笑鹤癯。对吟酬蟋蟀，独酌泛茱萸。待赋归来后，商量觅镜湖。
酬赵西里游虎丘
作者：释居简
朝代：宋

相携上郁峨，舟似叶随波。寺压秋痕瘦，云沉古迹多。远舒高处望，清递隔船歌。尽写吴中胜，新吟细濯磨。曾说剑池游，风烟入校雠。台孤头点石，窞迥趾翻鳅。彩鹢山前棹，青鸾水上楼。暮关须小待，款曲尽觥筹。
酬赵西里游虎丘·其一
作者：释居简
朝代：宋

相携上郁峨，舟似叶随波。寺压秋痕瘦，云沉古迹多。远舒高处望，清递隔船歌。尽写吴中胜，新吟细濯磨。
酬赵西里游虎丘·其一
作者：释居简
朝代：宋

相携上鬰峩，舟似叶随波。
寺压秋痕瘦，云沉古迹多。
远舒高处望，清递隔船歌。
尽写吴中胜，新吟细濯磨。
酬赵西里游虎丘·其二
作者：释居简
朝代：宋
体裁：五言律诗

曾说剑池游，风烟入校雠。台孤头点石，窞迥趾翻鰌。彩鹢山前棹，青鸾水上楼。暮关须小待，款曲尽觥筹。
酬赵西里游虎丘·其二
作者：释居简
朝代：宋

曾说剑池游，风烟入校雠。台孤头点石，窞迥趾翻鳅。彩鹢山前棹，青鸾水上楼。暮关须小待，款曲尽觥筹。
酬金陵吴别驾
作者：释居简
朝代：宋

乡来王谢不传衣，只有乌衣乌鹊知。无限去思无处系，断魂长是燕归时。
酬金陵吴别驾
作者：释居简
朝代：宋

乡来王谢不传衣，只有乌衣乌鹊知。
无限去思无处繫，断魂长是燕归时。
酬钟省元
作者：释居简
朝代：宋

东华肥马尘，隽游浩如海。择交如观澜，涤濯百谷濑。一瞬判清浑，三舍避狷怪。膝耻望尘金，簪愧侧冠玳。四三成朋曹，千百繁行辈。爬搔甚翎羽，嘲？赴笼械。弗与众接畛，亦复远分界。知音丈人后，有玉无善价。哦诗山月倾，奏赋金马待。青钱不俟选，白眼又焉浼。采笔虽暗投，雪曲获佳配。朋来得分赏，客去但独对。鲜明云锦囊，名氏擅先载。坛想陶谢登，盟忆曹刘会。所交贵同德，所赠胜杂佩。一夔未鸣韶，族庖已芒背。悲凉吊楚骚，慨慷唁齐薤。宁方不为卿，至圆在其内。圆方为时中，俱付形骸外。三千风月篇，纷纷课谁最。
酬钟省元
作者：释居简
朝代：宋
体裁：古风

东华肥马尘，隽游浩如海。择交如观澜，涤濯百谷濑。一瞬判清浑，三舍避狷怪。膝耻望尘金，簪愧侧冠玳。四三成朋曹，千百繁行辈。爬搔甚翎羽，嘲�赴笼械。弗与众接畛，亦复远分界。知音丈人后，有玉无善价。哦诗山月倾，奏赋金马待。青钱不俟选，白眼又焉浼。采笔虽暗投，雪曲获佳配。朋来得分赏，客去但独对。鲜明云锦囊，名氏擅先载。坛想陶谢登，盟忆曹刘会。所交贵同德，所赠胜杂佩。一夔未鸣韶，族庖已芒背。悲凉吊楚骚，慨慷唁齐薤。宁方不为卿，至圆在其内。圆方为时中，俱付形骸外。三千风月篇，纷纷课谁最。
酬钟省元
作者：释居简
朝代：宋

东华肥马尘，隽游浩如海。
择交如观澜，涤濯百谷濑。
一瞬判清浑，三舍避狷怪。
膝耻望尘金，簪愧侧冠瑇。
四三成朋曹，千百繁行辈。
爬搔甚翎羽，嘲异常赴笼械。
弗与众接畛，亦復远分界。
知音丈人后，有玉无善价。
哦诗山月倾，奏赋金马待。
青钱不俟选，白眼又焉浼。
采笔虽暗投，雪曲获佳配。
朋来得分赏，客去但独对。
鲜明云锦囊，名氏擅先载。
坛想陶谢登，盟忆曹刘会。
所交贵同德，所赠胜杂佩。
一夔未鸣韶，族庖已芒背。
悲凉弔楚骚，慨慷唁齐薤。
宁方不为卿，至圆在其内。
圆方为时中，俱付形骸外。
三千风月篇，纷纷课谁最。
酬铦朴翁梅花
作者：释居简
朝代：宋

槎牙绝后复重苏，绰约冲寒瘦有馀。自是灵根钟间气，不从春力借吹嘘。未利山矾亦可人，圣之和与圣之清。由来风物须弹压，故遣孤芳集大成。暗香浮动月黄昏，直与离骚力抗衡。今日孤山山下路，对花如对老先生。一枝分遣到朱门，未插铜壶已断魂。龙液麝脐匀百和，清流难洗浊江浑。
酬铦朴翁梅花·其一
作者：释居简
朝代：宋

槎牙绝后复重苏，绰约冲寒瘦有馀。自是灵根钟间气，不从春力借吹嘘。
酬铦朴翁梅花·其一
作者：释居简
朝代：宋

槎牙绝后復重苏，绰约衝寒瘦有余。
自是灵根钟间气，不从春力借吹嘘。
酬铦朴翁梅花·其三
作者：释居简
朝代：宋
体裁：七言绝句

暗香浮动月黄昏，直与离骚力抗衡。今日孤山山下路，对花如对老先生。
酬铦朴翁梅花·其二
作者：释居简
朝代：宋
体裁：七言绝句

未利山矾亦可人，圣之和与圣之清。由来风物须弹压，故遣孤芳集大成。
酬铦朴翁梅花·其四
作者：释居简
朝代：宋
体裁：七言绝句

一枝分遣到朱门，未插铜壶已断魂。龙液麝脐匀百和，清流难洗浊江浑。
酬陈中书杨侯家赏瑞莲
作者：释居简
朝代：宋

法自春秋著一王，不曾纪瑞到莲塘。露盘对倚金茎小，水镜双寻玉井凉。同样著花仍并蒂，异篷结子不分房。会须问字求玄草，接武华风到后堂。倾城倾国俪侯王，千载馀芳托藕塘。红入双葩相艳冶，绿摇万柄觉凄凉。侧承初日联风袂，并挹残蟾酌露房。花下诗人长不老，岧峣直禁玉为堂。
酬陈中书杨侯家赏瑞莲·其一
作者：释居简
朝代：宋

法自春秋着一王，不曾纪瑞到莲塘。
露盘对倚金茎小，水镜双寻玉井凉。
同样着花仍并蒂，异篷结子不分房。
会须问字求玄草，接武华风到后堂。
酬陈中书杨侯家赏瑞莲·其一
作者：释居简
朝代：宋

法自春秋著一王，不曾纪瑞到莲塘。露盘对倚金茎小，水镜双寻玉井凉。同样著花仍并蒂，异篷结子不分房。会须问字求玄草，接武华风到后堂。
酬陈中书杨侯家赏瑞莲·其二
作者：释居简
朝代：宋

倾城倾国俪侯王，千载余芳託藕塘。
红入双葩相艷冶，绿摇万柄觉凄凉。
侧承初日联风袂，并挹残蟾酌露房。
花下诗人长不老，岧嶤直禁玉为堂。
酬陈中书杨侯家赏瑞莲·其二
作者：释居简
朝代：宋

倾城倾国俪侯王，千载馀芳托藕塘。红入双葩相艳冶，绿摇万柄觉凄凉。侧承初日联风袂，并挹残蟾酌露房。花下诗人长不老，岧峣直禁玉为堂。
酬韩涧泉
作者：释居简
朝代：宋

乡来风骚坛，作者肩相摩。遂使宋嘉定，不数唐元和。涧泉一官冷，门馆雀可罗。管中既微露，屡倒名胜戈。自笑不入时，独对儿女哦。锦瑟岂不好，弗好如之何。岂特弗好耳，平地千丈波。泠泠玉藕船，岂曾翻钓蓑。归与造物游，坐受醉尉诃。云月相献酬，泉石供婆娑。幽芳时自妍，幽鸟时自歌。遗补南涧书，乐胜东山阿。怀哉东华门，白玉鸣朝珂。忸怩避谗謟，趑趄虞轗轲。聊将须臾忍，付与两鬓皤。听君闲适篇，所得谁最多。持此寿闲适，金蟆空坡陁。思君令人瘦，水远山峨峨。寄声谢鸿鹄，为把青铜磨。莫嫌俗眼白，且惜朱颜酡。
酬韩涧泉
作者：释居简
朝代：宋

乡来风骚坛，作者肩相摩。
遂使宋嘉定，不数唐元和。
磵泉一官冷，门馆雀可罗。
管中既微露，屡倒名胜戈。
自笑不入时，独对儿女哦。
锦瑟岂不好，弗好如之何。
岂特弗好耳，平地千丈波。
泠泠玉藕船，岂曾翻钓蓑。
归与造物游，坐受醉尉诃。
云月相献酬，泉石供婆娑。
幽芳时自妍，幽鸟时自歌。
遗补南磵书，乐胜东山阿。
怀哉东华门，白玉鸣朝珂。
忸怩避谗謟，趑趄虞轗轲。
聊将须臾忍，付与两鬓皤。
听君闲适篇，所得谁最多。
持此寿闲适，金蟇空坡陁。
思君令人瘦，水远山峩峩。
寄声谢鸿鹄，为把青铜磨。
莫嫌俗眼白，且惜朱颜酡。
醉农图
作者：释居简
朝代：宋

楚袖回旋趁楚歌，曲终无策庇青娥。
番嗟隆准当时乐，少似鸡豚社裏多。
醉农图
作者：释居简
朝代：宋

楚袖回旋趁楚歌，曲终无策庇青娥。番嗟隆准当时乐，少似鸡豚社里多。
醒庵王大卿松柏屏障歌
作者：释居简
朝代：宋

青青岁寒之淡交，柏也揖逊苍髯梢。凛姿古调瘠而实，昔未成才先莫逆。执此能事柄者谁，弹压玉霄王紫微。千古万古不可追，落子亦复四十围。公乎多才亦多艺，小试演纶光帝制。复将馀墨散馀春，烟云树石皆精神。擎重雪枝寒不倚，霜干相周不相比。山林豪逸并孤标，冠剑大臣横劲气。想当欲画未画时，积思凝虑全天倪。忽然直上盘云霓，不见笔墨之畛畦。因依方寸亦磅礴，岂止一丘仍一壑。良木非摧石不崩，于戏九原不可作。
醒庵王大卿松柏屏障歌
作者：释居简
朝代：宋

青青岁寒之淡交，柏也揖逊苍髯梢。
凛姿古调瘠而实，昔未成才先莫逆。
执此能事柄者谁，弹压玉霄王紫微。
千古万古不可追，落子亦復四十围。
公乎多才亦多艺，小试演纶光帝制。
復将余墨散余春，烟云树石皆精神。
擎重雪枝寒不倚，霜干相周不相比。
山林豪逸并孤标，冠剑大臣横劲气。
想当欲画未画时，积思凝虑全天倪。
忽然直上盘云霓，不见笔墨之畛畦。
因依方寸亦磅礴，岂止一丘仍一壑。
良木非摧石不崩，于戏九原不可作。
采石吊古
作者：释居简
朝代：宋

高情付酒卮，心事洗咸池。醉误飞蟾急，吟嗟取日迟。竟天鹏不展，酌海蠡奚为。风月三千首，何须竹帛垂。
采石吊古
作者：释居简
朝代：宋

高情付酒巵，心事洗咸池。
醉误飞蟾急，吟嗟取日迟。
竟天鹏不展，酌海蠡奚为。
风月三千首，何须竹帛垂。
野云赴三衢酒官
作者：释居简
朝代：宋

跌宕四十年，吴霜变玄发。卓然所不变，傲寒勇弥决。醉翰笔为祟，狂歌酒作孽。煮字不疗饥，袖手不求热。囊羞一簪直，腰嫌五斗折。狼饱千里肉，豕卧半寻穴。于菟道边窟，蝼蚁梦中垤。骥困黄泥阪，驽践黄金埒。臣朔漫诙谑，侏儒笑明哲。生女不生男，跨灶亦超绝。安得径尺蝉，冠此半簪雪。县官严榷酤，一官弗徒设。安知涤器时，已有谕蜀节。莫羡白头吟，自看柯山月。
野云赴三衢酒官
作者：释居简
朝代：宋

跌宕四十年，吴霜变玄髮。
卓然所不变，傲寒勇弥决。
醉翰笔为祟，狂歌酒作孽。
煮字不疗饥，袖手不求热。
囊羞一簪直，腰嫌五斗折。
狼饱千里肉，豕卧半寻穴。
于菟道边窟，蝼蚁梦中垤。
骥困黄泥阪，驽践黄金埒。
臣朔漫诙谑，侏儒笑明哲。
生女不生男，跨竈亦超绝。
安得径尺蝉，冠此半簪雪。
县官严榷酤，一官弗徒设。
安知涤器时，已有谕蜀节。
莫羡白头吟，自看柯山月。
野月赞
作者：释居简
朝代：宋
体裁：古风

广寒殿，洪崖井。轮有晦朔，景无畦畛。悠然随所寓，婆娑弄清影。莫羡江楼清，江楼尘污人。
野步
作者：释居简
朝代：宋
体裁：七言绝句

岭上人归欲寄梅，岭根流水隔尘埃。水中忽见胡麻饭，不入桃源便出来。
金山·其一
作者：释居简
朝代：宋
体裁：七言律诗

弹压奔鲸障怒飞，削成峭峙不分支。自檐滴外水为地，于海潮中石涌坻。蜀浪春肥浮棹急，淮云晓湿度江迟。中泠一滴清如玉，弗与滔滔混浊移。
金山·其二
作者：释居简
朝代：宋
体裁：五言律诗

不占南徐地，遥分北固天。削琼标巨浸，坚壁下长川。城柝偏遥夜，淮烽直近壖。建炎天子圣，翠辇到层颠。
金山·其二
作者：释居简
朝代：宋

不占南徐地，遥分北固天。削琼标巨浸，坚壁下长川。城柝偏遥夜，淮烽直近壖。建炎天子圣，翠辇到层颠。弹压奔鲸障怒飞，削成峭峙不分支。自檐滴外水为地，于海潮中石涌坻。蜀浪春肥浮棹急，淮云晓湿度江迟。中泠一滴清如玉，弗与滔滔混浊移。
金鰲山御榻
作者：释居简
朝代：宋

丁未龙飞动四溟，惊涛曾岂碍扬舲。
抃鰲不露黄金背，跨岸谁开白玉京。
环扈翠华驱海若，勒回钓艇问山灵。
暮钟万岁千秋颂，澄彻尧聪得细聆。
金鳌山御榻
作者：释居简
朝代：宋

丁未龙飞动四溟，惊涛曾岂碍扬舲。抃鳌不露黄金背，跨岸谁开白玉京。环扈翠华驱海若，勒回钓艇问山灵。暮钟万岁千秋颂，澄彻尧聪得细聆。
钱百六录参入新宅得子
作者：释居简
朝代：宋

千忆子孙昌，衣传衮绣光。厦成观贺燕，笔喜误书獐。桂熟霜前子，梅腾雪后芳。不须瞻岐嶷，定肖白眉良。
钱百六录参入新宅得子
作者：释居简
朝代：宋

千忆子孙昌，衣传衮绣光。
厦成观贺燕，笔喜误书麞。
桂熟霜前子，梅腾雪后芳。
不须瞻岐嶷，定肖白眉良。
钱知府葵窗挽章
作者：释居简
朝代：宋

仁者胡为勇，全师不足加。
一身百夫御，三世四王家。
修竹老弥动，甘棠春自花。
白华诗欲补，有子振光华。
钱知府葵窗挽章
作者：释居简
朝代：宋

仁者胡为勇，全师不足加。一身百夫禦，三世四王家。脩竹老弥动，甘棠春自花。白华诗欲补，有子振光华。
钱竹岩之官清远
作者：释居简
朝代：宋

帆挂之清远，潮来驾浊流。火云方振虐，仙舄自生秋。拔宅虽浮汎，逢山得款留。一夔携骥子，几度访羊裘。景尽孤台胜，题分庾岭幽。风餐愁欸乃，水宿贯钩辀。文采休藏豹，诗盟莫冷鸥。神明毋自鄙，蛮瘴不胜瘳。单父鸣弦外，巴东野水头。鼎钟馀事业，一德配灵脩。
钱竹岩之官清远
作者：释居简
朝代：宋

帆挂之清远，潮来驾浊流。
火云方振虐，仙舄自生秋。
拔宅虽浮泛，逢山得款留。
一夔携骥子，几度访羊裘。
景尽孤台胜，题分庾岭幽。
风餐愁欵乃，水宿贯鈎辀。
文采休藏豹，诗盟莫冷鸥。
神明毋自鄙，蛮瘴不胜瘳。
单父鸣弦外，巴东野水头。
鼎钟余事业，一德配灵修。
铁岩
作者：释居简
朝代：宋
体裁：七言绝句

大铁围连小铁围，此岩应是此分支。是中别有三禅乐，弗是曾来可得知。
镜庵
作者：释居简
朝代：宋

毫发难藏覆，临台子细观。龙门无宿客，对舞失孤鸾。
镜庵
作者：释居简
朝代：宋

毫髮难藏覆，临台子细观。
龙门无宿客，对舞失孤鸾。
长兴大雄寺陈朝桧
作者：释居简
朝代：宋
体裁：七言律诗

霜皮重复裹莓苔，不见君王过沛来。好处莫非前辈道，后生知是几时栽。阴分背乡青如旧，心愈刚明死弗灰。却恐登坛骚雅绝，亭亭似把碧油开。
长兴赵可斋辟扬州别驾
作者：释居简
朝代：宋

清俯箬溪流，裴回水上楼。同心独陈桧，别乘半扬州。斗酌江分暝，轮空月碾秋。琼花难驿寄，花露记珍投。
长兴赵可斋辟杨州别驾
作者：释居简
朝代：宋

清俯箬溪流，裴回水上楼。
同心独陈桧，别乘半杨州。
斗酌江分暝，轮空月碾秋。
琼花难驿寄，花露记珍投。
长兴长赵宪可说闽帅王方岩逸事
作者：释居简
朝代：宋

勋业在青编，貂蝉负雪颠。
巍科几望月，定见不回川。
用小才嫌大，时危德忌全。
上天寻白傅，表海问蓬仙。
心在方岩上，天游委羽先。
十连茂棠荫，一橐老钧天。
浊水因珠洁，清风被物鲜。
孤芳观晚节，善贾考初年。
吟速甘存拙，文疎耻竞妍。
郑庄真好客，王衍不言钱。
谬我奚为者，烦公辱赠篇。
初无昙颖契，终说项斯贤。
大雅皆传响，楞严未讫笺。
新阡小溪曲，华玉反蓝田。
长兴长赵宪可说闽帅王方岩逸事
作者：释居简
朝代：宋

勋业在青编，貂蝉负雪颠。巍科几望月，定见不回川。用小才嫌大，时危德忌全。上天寻白傅，表海问蓬仙。心在方岩上，天游委羽先。十连茂棠荫，一橐老钧天。浊水因珠洁，清风被物鲜。孤芳观晚节，善贾考初年。吟速甘存拙，文疏耻竞妍。郑庄真好客，王衍不言钱。谬我奚为者，烦公辱赠篇。初无昙颖契，终说项斯贤。大雅皆传响，楞严未讫笺。新阡小溪曲，华玉反蓝田。
长门怨
作者：释居简
朝代：宋

拜月归来剪绛灯，误占灯喜望承恩。断魂薄命如初月，缺尽团团只一痕。菊到秋时独擅奇，怕秋嫌唱菊花词。花头又似金钱小，不把金钱斗叶儿。拍拍官沟碧卷罗，影窥明玉敛青娥。回头趁扑双双蝶，恨杀春风独管它。梦到昭阳与梦回，楚天云雨隔阳台。壁粘鹾卤花如雪，赚杀羊车不入来。
长门怨·其一
作者：释居简
朝代：宋
体裁：七言绝句

拜月归来剪绛灯，误占灯喜望承恩。断魂薄命如初月，缺尽团团只一痕。
长门怨·其三
作者：释居简
朝代：宋
体裁：七言绝句

拍拍官沟碧卷罗，影窥明玉敛青娥。回头趁扑双双蝶，恨杀春风独管它。
长门怨·其二
作者：释居简
朝代：宋
体裁：七言绝句

菊到秋时独擅奇，怕秋嫌唱菊花词。花头又似金钱小，不把金钱斗叶儿。
长门怨·其四
作者：释居简
朝代：宋
体裁：七言绝句

梦到昭阳与梦回，楚天云雨隔阳台。壁粘鹾卤花如雪，赚杀羊车不入来。
问傅庵海棠消息
作者：释居简
朝代：宋

光风欲透锦燕脂，数点忺晴已荐奇。惆怅一双新燕子，年年不见未开时。红云煖压草玄池，宫烛传榆夜更奇。空掩沉香亭北恨，玉环宿酒未醒时。
问傅庵海棠消息·其一
作者：释居简
朝代：宋
体裁：七言绝句

光风欲透锦燕脂，数点忺晴已荐奇。惆怅一双新燕子，年年不见未开时。
问傅庵海棠消息·其二
作者：释居简
朝代：宋

红云暖压草玄池，宫烛传榆夜更奇。
空掩沉香亭北恨，玉环宿酒未醒时。